ΖΕΙΔΩΡΟΝ: Ο βιτριολικός Διογένης ο κυνικός\nΖούσε πιθάρι και συχνά-πυκνά οι θιγμένοι τον πλάκωναν στο ξύλο μη αντέχοντας την κριτική του.\nΟ Διογένης ο Σινωπεύς ή Διογένης ο κυνικός, είναι ένας φιλόσοφος της αρχαιότητας που έχει εντυπωθεί στο μυαλό των συγχρόνων με δυο πασίγνωστες ζωγραφικές του αποδόσεις. Μια να περπατά ρακένδυτος και ξυπόλυτος μ’ ένα φανάρι στο χέρι και μια δεύτερη να είναι ξαπλωμένος μπροστά σ’ ένα πιθάρι με τον Μεγαλέξανδρο να στέκει μπροστά του. Αυτά αποτυπώθηκαν στην μνήμη των συγχρόνων για τον Διογένη.\nΠράγματι, ζούσε σ’ ένα πιθάρι και κυκλοφορούσε μέρα μεσημέρι μ’ ένα φανάρι φωνάζοντας «ψάχνω ανθρώπους». Επίσης αντιμετώπισε με περιφρόνηση τον πανίσχυρο Μακεδόνα βασιλιά, που όταν τον ρώτησε «τι μπορεί να κάνει γι αυτόν», του απάντησε θρασύτατα «αποσκότησον με», δηλαδή «κάνε στην άκρη να μη μου κρύβεις τον ήλιο». Μ’ αυτά τα δυό έμεινε στην ιστορία. Ο Διογένης δεν ήταν ο τρελός του χωριού, αλλά ο πιο γνωστός εκπρόσωπος της φιλοσοφικής σχολής των Κυνικών, αν και όχι ο σπουδαιότερος.\nΗ Κυνική φιλοσοφία ήταν μια ακραία προέκταση της φιλοσοφίας ή μάλλον της μεθόδου του Σωκράτη. Οι εκπρόσωποι της, παρέλαβαν την ανεπαίσθητη ειρωνεία με την οποία ο μεγάλος φιλόσοφος συμπλήρωνε την περιβόητη μαιευτική του μέθοδο και τη μετέτρεψαν σε επιθετική πρόκληση και συχνά σε προσβλητική κοινωνική ή προσωπική συμπεριφορά. Κατακεραύνωναν τα κακώς κείμενα, τα ‘βαζαν με όλους, όχι όμως υποκριτικά αλλά έχοντας οι ίδιοι υιοθετήσει έναν λιτό τρόπο ζωής δίχως υλικά αγαθά, ηδονές ή απολαύσεις. Έτσι δεν επέτρεπαν στους θιγόμενους ν’ αντιγυρίσουν τα επιχειρήματα ή τα πειράγματα τους. Ο Διογένης έμεινε στην ιστορία για την ειρωνική του επιθετικότητα και για τις βιτριολικές του παρατηρήσεις. Ιδού μερικές απ’ αυτές:\nΌταν ο γιός μιας εταίρας πετροβολούσε κάποτε ένα πλήθος ανθρώπων, του πήρε τις πέτρες απ’ το χέρι και τις έριξε κάτω, φωνάζοντας του ότι με την πράξη του υπάρχει φόβος να χτυπήσει τον πατέρα του.\nΌταν κάποιος τον κάλεσε στο πολυτελέστατο σπίτι του αλλά του απαγόρευσε να φτύνει, ο Διογένης τον έφτυσε στο πρόσωπο λέγοντας του ότι διάλεξε το πιο βρωμερό σημείο του σπιτιού για να φτύσει.\nΌταν ο Πλάτων όρισε τον άνθρωπο ως «δίπουν, άπτερον», αυτός μάδησε έναν κόκορα και είπε «ούτος εστί ο Πλάτωνος άνθρωπος».\nΚάποτε φώναξε «ιώ άνθρωποι», τον πλησίασαν αρκετοί αλλά τους έδιωξε οργισμένος φωνάζοντας «ανθρώπους εκάλεσα, ου καθάρματα».\nΜπροστά στην πύλη ενός σπιτιού που επισκέφτηκε, είδε μια επιγραφή που είχε τοποθετήσει ο οικοδεσπότης στην οποία έγραφε «μηδέν εισείτω κακό», δηλαδή «να μη μπει κανένα κακό». Τότε ο Διογένης ρώτησε τον οικοδεσπότη, «κι εσύ από ποια πόρτα μπαίνεις;»\nΗ αρχαία ελληνική γραμματεία βρίθει από τέτοιες απαντήσεις και ρήσεις του Διογένη του Κυνικού, που έμειναν κυρίως από τα γραπτά ενός άλλου Διογένη, του Λαέρτιου. Σήμερα γελάμε μ’ αυτά που έλεγε και θαυμάζουμε την επιθετικότητα και την αψηφισιά του απέναντι στους δυνατούς, την εποχή τους όμως οι διάφοροι Κυνικοί φιλόσοφοι δεν ήταν και ιδιαίτερα δημοφιλείς. Η γενική τους εικόνα, ημίγυμνοι, ξυπόλυτοι, άπλυτοι με μοναδική περιουσία ένα σακούλι, αλλά κι αυτά που έλεγαν κάθε άλλο παρά κοινής αποδοχής ήταν.\nΟ Διογένης ο Λαέρτιος γράφει ότι τόσο ο ίδιος ο Σωκράτης, όσο και ο Διογένης και οι άλλοι Κυνικοί είχαν άσχημα ξεμπερδέματα με τους κάθε λογής ισχυρούς και νοικοκυραίους. Συχνά πυκνά τους πλάκωναν στο ξύλο και τους απόδιωχναν με σφαλιάρες και μαλλιοτραβήγματα, «κονδυλίζεσθαι και παρατίλλεσθαι» γράφει ο Λαέρτιος.\nΗ αλήθεια είναι ότι οι Κυνικοί, αν και είχαν κάποιες συγκεκριμένες αρχές ζωής και σκέψης, δεν πρέσβευαν ένα ολοκληρωμένο φιλοσοφικό σύστημα που θα μπορούσε να σταθεί απέναντι στα συστήματα άλλων φιλοσόφων. Προτιμούσαν να χλευάζουν τις σκέψεις, τις πράξεις και τις φιλοσοφικές αντιλήψεις όλων όσων τους περιέβαλαν, δίχως όμως να αντιπροτείνουν κάτι συγκεκριμένο. Δουλειά τους ήταν η κατεδάφιση, αφήνοντας ίσως σε άλλους το χτίσιμο πάνω στα ερείπια που άφηνε η αδυσώπητη κριτική τους. Πάντως ο Διογένης, με τις έξυπνες ατάκες του, εξασφάλισε για όλους αυτούς μια θέση στην ιστορία της φιλοσοφίας.\nαπό τη στήλη Μία σταγόνα ιστορία\nΕτικέτες Διογένης, Καμπουράκης Δημήτρης, Το χρονογράφημα του Σαββάτου


Backloading Αρχεία - EnergyIn\nΕΕ: Υπερψηφίστηκε το backloading\nΤο Ευρωπαϊκό Κοινοβούλιο υπερψήφισε την τροποποιημένη πρόταση της Ευρωπαϊκής Επιτροπής για τη σταδιακή απόσυρση 900 εκατ. δικαιωμάτων ρύπων το 2014. Η πρόταση «πέρασε» με 344 ψήφους υπέρ και 311 κατά. Με βάση τη νέα πρόταση τα δικαιώματα επιστρέφουν στην αγορά το 2015 αντί του 2019, όπως προβλεπόταν στην αρχική πρόταση του Απριλίου, που είχε καταψηφιστεί. […]\nΑνακοίνωση της Greenpeace για το Backloading\nΗ Greenpeace προέβη σε ανακοίνωση αναφορικά με την καταψήφιση της πρότασης για το backloading στην αγορά δικαιωμάτων εκπομπών της Ε.Ε., με επικριτικό τόνο για όσους έδωσαν αρνητική ψήφο. Η οργάνωση τονίζει τα εξής: “Το Ευρωπαϊκό Κοινοβούλιο απέρριψε σήμερα την πρόταση της Ευρωπαϊκής Επιτροπής για την αναδιάρθρωση του μηχανισμού εμπορίας ρύπων (ΣΕΔΕ) στερώντας από την ΕΕ […]


Η Πάτρα για τους Ολυμπιακούς το 1896 | SPORTIN\nΗ Πάτρα για τους Ολυμπιακούς το 1896\nΤο τελωνείο της Πάτρας το 1895 που ανακαινίστηκε για τους Αγώνες. Βρισκόταν μεταξύ πλατείας Τριών Συμμάχων και Οθωνος Αμαλίας\nΗ απόφαση για την αναβίωση των Ολυμπιακών Αγώνων και την διεξαγωγή τους στην Αθήνα το 1896 ήταν ένα κολοσσιαίο εγχείρημα.\nΜετά την παρέμβαση του Πιέρ ντε Κουμπερντέν συστάθηκε νέα Επιτροπή Ολυμπιακών Αγώνων, στις αρχές του 1895, με εννέα υποεπιτροπές, τις λεγόμενες τότε «Επιτροπείες», με κυριότερη την «Επιτροπεία Παρασκευής Ελλήνων Αθλητών».\nΜέλη της «Επιτροπείας», μετά την συγκρότηση της - που τελέστηκε την 1η Φεβρουαρίου 1895, επισκέφθηκαν όλους τους αθλητικούς χώρους αρχής γενομένης από την Πάτρα, που τότε ήταν το δεύτερο -μετά την Αθήνα -αθλητικό κέντρο της χώρας. Την Πάτρα επισκέφθηκαν στις 19 Φεβρουαρίου 1895 και, στα Γυμναστήρια της πόλης, παρακολούθησαν σύντομες γυμναστικές και αθλητικές επιδείξεις, χωρίς κάτι να προαναγγέλλει την επερχόμενη σύρραξη...\nΣκεπτόμενη ωφελιμιστικά η πλειοψηφία των Πατρινών προσδοκούσε ότι θα καρπωθεί κέρδη από τους Ολυμπιακούς Αγώνες, γιατί διέθετε την μοναδική δίοδο επικοινωνίας μεταξύ Ελλάδας και Ευρώπης. Από το λιμάνι της θα διέρχονταν όλοι οι ξένοι αθλητές και επισκέπτες, που θα επιθυμούσαν να μετάσχουν ή να παρακολουθήσουν το διεθνές αθλητικό γεγονός της Αθήνας.\nΕπίσης, από την Πάτρα θα περνούσαν και όσοι θα ήθελαν να περιηγηθούν στην Αρχαία Ολυμπία, η αποκάλυψη των ιερών της οποίας είχε γίνει πριν λίγα χρόνια. Για τους λόγους αυτούς, όπως αναφέρει ο Νίκος Ε. Πολίτης, η Πάτρα «άρχισε τις προετοιμασίες από το καλοκαίρι του 1895. Ευπρεπίστηκαν τα κτίρια του Τελωνείου και του Λιμεναρχείου που ήταν στο λιμάνι, καθώς και ο σιδηροδρομικός σταθμός. Επισκευάσθηκαν οι δρόμοι στο κέντρο της πόλης και προς το Γηροκομείο και στην Αχαΐα - Κλάους, αξιοθέατα που πιθανότατα θα προσέλκυαν ξένους επισκέπτες. Οι εστιάτορες, οι ξενοδόχοι και γενικώς οι καταστηματάρχες βελτίωσαν την εμφάνιση, ή ανανέωσαν τον εξοπλισμό των επιχειρήσεων τους».


Ο Β🌎ίκος της ζωής μας | Ψηλά, με τα κορίτσια του Αθηναϊκού!\nΚάτω από την μπασκέτα με τη νέα γενιά μίας ιστορικής ομάδας!\nΤο ξέρατε ότι η γυναικεία ομάδα του Αθηναϊκού έχει καταγράψει παγκόσμιο ρεκόρ γκίνες για τις περισσότερες σερί νίκες το 2012;\nΟ Βύρωνας είναι το σπίτι του αθλητικού σωματείου του Αθηναϊκού που ιδρύθηκε το 1975. Από το 2010 και μετά, ο Αθηναϊκός αποτελεί μία από τις κορυφαίες γυναικείες ομάδες σε πανελλαδικό επίπεδο. Πρόκειται για την πρώτη και μοναδική γυναικεία ομάδα στην ιστορία του αθλήματος στη χώρα που κατέκτησε Triple Crown (Πρωτάθλημα, Κύπελλο και Ευρωπαϊκό Πρωτάθλημα).\nΈως και τώρα, η γυναικεία ομάδα καλαθοσφαίρισης του Αθηναϊκού θεωρείται η πιο επιτυχημένη ομάδα της Ελλάδος, η πρώτη και μοναδική ελληνική γυναικεία ομάδα που έχει κατακτήσει μέχρι στιγμής ευρωπαϊκό τίτλο! Μετά την επιτυχία του 2010, ο Αθηναϊκός μπαίνει στο αρχείο των Παγκόσμιων Ρεκόρ Γκίνες, με τη γυναικεία ομάδα να καταγράφει το μεγαλύτερο σερί νικών στην ιστορία, καταρρίπτοντας το προηγούμενο ρεκόρ του Πανεπιστημίου του Κονέκτικατ.\nΜε αυτή την ιστορία πίσω τους και ένα λαμπρό μέλλον μπροστά τους αγωνίζονται σήμερα τα κορίτσια στις ομάδες νεανίδων, κορασίδων και γυναικών του Αθηναϊκού. Περήφανες για την κληρονομιά που τους άφησαν οι μεγάλες αθλήτριες του 2010, κρατάνε όλα τα μαθήματα, την επιμονή και το πάθος και σαν γροθιά ενωμένες βάζουν το δικό τους στίγμα στην ομάδα της νεότερης γενιάς, που αγωνίζεται για να διαγράψει τη δική της πορεία στο παρκέ του ελληνικού πρωταθλήματος.\nΣτο Σύλλογο του Αθηναϊκού εμείς είδαμε μία ομάδα – οικογένεια. Μία ομάδα που όλοι μαζί προσπαθούν να φέρουν τον αθλητισμό στην καθημερινότητα των παιδιών, να χτίσουν υγιείς χαρακτήρες και προσωπικότητες με αυτοπεποίθηση και ενθουσιασμό. Η προσπάθεια των κοριτσιών από τις νεανίδες, τις κορασίδες αλλά και τη γυναικεία ομάδα που αγωνίζεται στην Α2 είναι αξιέπαινη και εμείς είμαστε εκεί, δίπλα τους σε κάθε βήμα, για να τις υποστηρίζουμε έμπρακτα και να τις χειροκροτούμε με όλη μας τη δύναμη!


Σεμινάριο "Βασικές δεξιότητες καφέ μπαρ" - Flashnews.gr\nΣεμινάριο "Βασικές δεξιότητες καφέ μπαρ"\nΜε την ολοκλήρωση του σεμιναρίου οι εκπαιδευόμενοι θα είναι ικανοί ν’ αναλάβουν υπηρεσία σε θέση μπαρ ξενοδοχείων και άλλων αντιστοίχων επιχειρήσεων εστίασης.\n*Παρέχονται ειδικές εκπτώσεις 10%: Σε ανέργους, σε ομαδικές εγγραφές άνω των τριών ατόμων και σε όσους καταβάλουν τουλάχιστον 50% της συμμετοχής, τρεις εβδομάδες πριν από την έναρξη του σεμιναρίου.\n*Οι εκπτώσεις δεν παρέχονται αθροιστικά.\nΧρόνος διεξαγωγής: Δευτέρα 20/03 έως Παρασκευή 24/03. Ώρες: 09:00πμ-17:00μμ.\nΧώρος υλοποίησης: Ικάρου και Αρχιμήδους 1, Ν. Αλικαρνασσός\nΕισηγητής: Γιώργος Δενδράκης, απόφοιτος της σχολής «Shaker Bar School» του Λονδίνου, έχει παρακολουθήσει πληθώρα σεμιναρίων cocktail και γευσιγνωσίας σε διάφορες πόλεις ανά τον κόσμο όπως Νέα Ορλεάνη, Παρίσι, Βερολίνο κτλ. Επίσης, έχει διακριθεί για τις γνώσεις του σχετικά με το bar - και το cocktail ειδικότερα - σε πολλούς πανελλήνιους αλλά και διεθνείς διαγωνισμούς.\nΠληροφορίες: ΚΕΚ ΤΕΧΝΙΚΕΣ ΣΧΟΛΕΣ ΕΠΙΜΕΛΗΤΗΡΙΟΥ ΗΡΑΚΛΕΙΟΥ - Κορωναίου 9, τηλ. 2810-302730, φαξ 2810-227189, [email protected] από 08:00 έως 15:00 και αιτήσεις στην ιστοσελίδα: www.katartisi.gr\nΤρίτη, 14 Μαρτίου 2017, 13:25


« Ο ιστορικός εξπρεσιονισμός είναι ο τρόπος της ζωγραφικής, ο οποίος μου επιτρέπει να συγκρίνω την εποχή μας με τον Μεσαίωνα, διότι το αίμα που κυλάει πάνω στον πλανήτη μας ζυγίζει περισσότερο από την ποσότητα της μελάνης που καταναλώθηκε στους αιώνες για να γραφεί η Ιστορία της ».\n« Ψάχνω και βρίσκω τους μεσολαβητές, τους ονομάζω διπλωμάτες και τους προάγω στο βαθμό του ΙΠΠΟΤΗ. Τους ντύνω με τις σκουριασμένες πανοπλίες, που σωριάζονται στα ντουλάπια των πύργων και στις απέραντες σάλες των Μουσείων. Τις γυαλίζω. Τις φορούν και ανεβασμένοι στα περήφανα άσπρα άλογά τους με τα σκαλισμένα χρυσά χαλινάρια, ορμούν με γρήγορο καλπασμό. Τους διατάζω να κρατούν τα μάτια τους κλειστά, αυτοί και τα άλογά τους, για να μην παρασυρθούν από τη μαγεία των λαμπερών σφετερισμών. Τους διατάσσω να μη ξεχάσουν το γνωμικό που ήταν χαραγμένο στο σπαθί της Ισαβέλλας της Καθολικής, βασίλισσας της Καστίλης: « Επιθυμώ πάντα την τιμή. Προς το παρόν επαγρυπνώ. Είθε, η Ειρήνη να είναι μαζί μου».\n« Τα σπαθιά των ιπποτών μου προβάλλονται προκλητικά για να υπερασπιστούν τον παρόντα κίνδυνο απειλώντας με ειρωνεία τον μελλοντικό εχθρό. Παρουσιάζω και τακτοποιώ το θέμα της σύνθεσής μου με μεταφορική αντίληψη. Τα χρυσά μέρη φωτίζουν τα κυρίαρχα σημεία και αποτελούν πραγματικό εργαλείο, που μου επιτρέπει να διακόπτω τη νοητή τροχιά της διακοσμητικής εξέλιξης. Τα τρίπτυχά μου αφηγούνται ιστορίες του παρελθόντος και του σήμερα. Το βλέμμα αγκιστρώνεται στα πρόσωπα -σύμβολα: τους ιππότες μου. Δεν είναι τυχαία η επιλογή του θέματός μου. Δεν είναι επίσης τυχαίο το μοτίβο του ιπποτικού Σταυρού του Τάγματος του Αγίου Ιωάννου της Ιερουσαλήμ που περιέχεται σε κάθε έργο μου. Είναι ο Σταυρός των Ιπποτών της Μάλτας σύμβολο ενότητας που διοχετεύει στους πιστούς δύναμη, αντοχή και καρτερικότητα. Τα σύμβολα είναι το μέσον να κατακτήσει κανείς σχέδια ουτοπικά.\nΗ στρατηγική αισθητική του έργου μου υπογραμμίζει την σπουδαιότητα να ενδυναμώσω την ανθρώπινη συνείδηση για να δούμε με μάτι καθαρό τα αίσχη και τις ωμότητες που πραγματοποιούνται γύρω μας ».\n« Το βλέμμα του θεατή, παρατηρεί τα απεικονιστικά σημεία του έργου μου. Αρνούμαι να τοποθετήσω τα πρόσωπα-σύμβολα σε φόντο με αναγνωρίσιμο τοπίο. Το τοπίο είναι γραμμικό και κυβικό. καθορίζεται από τις φόρμες που προβάλλονται στο πρώτο πλάνο. Οι φόρμες άλλοτε σουρεαλιστικές και άλλοτε avant-gardes συνθέτουν την αφηγηματική απεικόνισή μου. Το φως ενισχύεται από τις επιστρώσεις του χρυσού που δίνει ανοίγματα και λαμπυρίσματα στα χρώματα, τα οποία λειτουργούν θετικά αφαιρώντας την επιθετικότητα του έργου. Η παλέτα μου λεία και καθαρή δίνει μεταξένια αφή στο άγγιγμα του καμβά. Μερικές φορές τα περιγράμματα ενισχύουν την ταυτότητα του έργου μου ».\nO βρετανός κριτικός τέχνης Robin Dutt έγραψε για τη Μαρίνα Βαμβακά :\n« Ήταν μια φορά ένας ιππότης, ένας ξεχωριστός άνθρωπος που από την πρώτη μέρα ξεκίνησε τα μακρινά ταξίδια του ακολουθώντας τον δρόμο του ιπποτισμού, της αλήθειας, της τιμής, της γενναιόδωρης σκέψης και της αβροφροσύνης »\n(Από τον πρόλογο στα « Canterbury Tales » του G. Chaucer)\n«Ο ιππότης του Chaucer είναι η εκπροσώπηση του ιδεώδους ευγενούς ανθρώπου. Αληθής, έντιμος, γενναιόδωρος, και αβρός ταυτίζεται με την μεσαιωνική αντίληψη του υποδειγματικού και αλτρουιστικού βίου, που παραμένει αμόλευτος από το χυδαίο κέρδος, στηριζόμενου απόλυτα σε θερμά και ειλικρινή αισθήματα, σε ηθικές αρχές και στην έμφυτη αίσθηση του καθήκοντος - που καταλήγουν στο ευ πράττειν. Δεν θα πρέπει να μας διαφεύγει όμως ότι στον Μεσαίωνα, ένας τέτοιος χαρακτήρας - αληθινός ή εικονικός - θα ήταν μοναδικά συνδιαλλακτικός και εκπολιτιστικός, σε μία εποχή όπου βασίλευαν η θηριωδία και η βαρβαρότητα.\nΜπαλάντες θα του είχαν τραγουδήσει, ποιήματα και ιστορίες θα του είχαν γράψει. Ένα τέτοιο φωτεινό σύμβολο θα ορθωνόταν, περίτρανη απόδειξη, ότι η ανθρώπινη φύση έχει την δυνατότητα και θα μπορούσε να είναι αλλιώτικη. Από αυτή την άποψη είναι περισσότερο μια ελπιδοφόρα εικόνα του ανθρώπου παρά μια φαντασίωση. Από τις απαρχές του κόσμου και δια μέσου της ιστορίας, είχαμε μέσα μας την ανάγκη της ενσάρκωσης του ηρωισμού - αντανακλώντας το βαθύτερο « είναι μας » ή αυτό που θα επιθυμούσαμε να σκιρτάει μέσα μας.\nΗ Μαρίνα Βαμβακά κατανοεί απόλυτα την έννοια του ανδρείου ιππότη, και του τι αντιπροσωπεύει. Μετουσιώνει όμως τα παλαιά κατορθώματα στις σύγχρονες ανάγκες. Η ίδια παραδέχεται, ότι οι ιππότες της με τις απαστράπτουσες πανοπλίες τους είναι « ευεργέτες, μεσολαβητές, διπλωμάτες ». Ο Μεσαιωνικός κόσμος, βουτηγμένος στο αίμα, είναι, φαίνεται, μια απλή ιστορική λεπτομέρεια, ο σύγχρονος όμως κόσμος μας, μοιράζεται με τους περασμένους αιώνες την ίδια ανθρώπινη πλεονεξία και υποκρισία, την ίδια θηριωδία και τον ίδιο εγωκεντρισμό. Αυτή την φορά πάντως, παρ’ όλο ότι φαντάζει σαν μια τεχνική λεπτομέρεια, το δόρυ, το σπαθί, το απελατίκι, αντικαταστάθηκαν από το κουμπί. Ούτως ή άλλως βρισκόμαστε σ’ έναν αιώνα όπου πατάμε απλώς κουμπιά.\nΟι πίνακες της Μαρίνας Βαμβακά ξεχειλίζουν από αστραφτερό φως και χρώμα. Η ανθρώπινη σάρκα και οι μεταλλικοί μυς τονίζονται με αστραπές χρυσού και βαθιού ασημιού. Τελετουργικά, οι ιππότες της ιππεύουν πλούσια σελωμένα άλογα, στολισμένα με χρυσοποίκιλτα χαλινάρια και περίτεχνα γκέμια. Η διαύγεια, που επιτυγχάνει η Μαρίνα Βαμβακά στα έργα της, θυμίζει εικόνες κλασσικών βιτρό. Ίσως επίσης να αναβιώνει τοιχογραφίες ανακτόρων και καθεδρικών ναών - τεράστιες και επιβλητικές για την αναπαράσταση του σκηνικού « Συμβούλιο της Ιπποσύνης ». Από την άλλη πλευρά θα μπορούσε κανείς να τους φαντασθεί σαν λαμπυρίζοντα γυαλιστερά χαρτιά, που συνθέτουν μιας μυστικιστική τράπουλα, το ίδιο μυστηριώδους και απόκρυφης όπως τα Ταρό.\nΗ κινητήριος δύναμη της Μαρίνας Βαμβακά είναι ο πόθος της για ειρήνη, ο θρίαμβος του καλού και η επιδίωξη της εντιμότητας. Σε πολλούς μπορεί να φανεί αντιφατική η απεικόνιση των πάνοπλων ιπποτών, απόλυτα εγκλωβισμένων στις πανοπλίες τους, πάντοτε με περικεφαλαία (ούτως ώστε να μην υπάρχει ανθρώπινη επαφή). Η μάχη όμως δεν είναι απαραίτητα η ίδια με αυτήν στην οποία μετείχαν οι ιππότες και οι συμπατριώτες του Chaucer. Διότι τελικά αυτές οι ιδεώδεις υπάρξεις ελάμβαναν μέρος σε εμπόλεμες διαμάχες. Οι ιππότες της Μ. Βαμβακά είναι σύμβολα εντιμότητας, ανεκτικότητας και σθεναρότητας. Εκπροσωπούν την τάξη μέσα στο χάος, την σύνεση μέσα στην παραζάλη.\nΑπειλητικά θα μπορούσαν να θυμίζουν την σύγκλιση των Ιππέων της Αποκάλυψης. Ελπιδοφόρα, θα μπορούσαν αμυδρά να συμβολίζουν μια μορφή σαν του Χριστού, ο οποίος παρά το ότι ήταν ο ηπιότερος των ανθρώπων, συχνά παρομοιάζεται με πολεμιστή και μάλιστα ιππότη. Ο Ιησουίτης ιερέας-ποιητής Gerard Manley Hopkins, συνειδητοποίησε πλήρως τον δυϊσμό του Χριστού ως πράγματι του άκρως ευγενικού και καλόκαρδου ιππότη στο ποίημα του « Το Γεράκι » περιγράφοντας αυτό το καταπληκτικό πουλί (παρεμπιπτόντως σύμβολο του Χριστού) σαν τον « Δελφίνο της Χαραυγής »- ένα κυρίαρχο πνεύμα που αποκρούει τον δυνατό άνεμο και θριαμβεύει σε κάθε αντιξοότητα. Ο Hopkins διερωτάται, όπως ίσως κι’ εμείς σχετικά με « τον άθλο, την υπεροχή του πράγματος ».\nΤο ίδιο αυτό συναίσθημα του δέους, του σεβασμού και τής αναμφισβήτητης αισθησιακής έλξης περιβάλλει και τους ιππότες της Μ. Βαμβακά. Μας είναι οικείοι, χωρίς ακριβώς να γνωρίζουμε γιατί. Η αναζήτηση του παλαιού ιππότη είναι η ίδια, σήμερα όπως και άλλοτε.\nΊσως όμως σήμερα να χρειαζόμαστε πολύ περισσότερο από άλλοτε τέτοια φρονήματα.»\nΚριτικός Τέχνης και Έφορος\nΛονδίνο, Φεβρουάριος 1998


Λάκης Κομνηνός: Ο γιος του Δημήτρης 26 ετών, πήρε την γοητεία και τον τύπο του πατέρα του\nΈνας από τους γοητευτικότερους άντρες του ελληνικού σινεμά, που έχτισε το προφίλ του γενναίου αλλά ταυτόχρονα ευαίσθητου.\nΤο πραγματικό του όνομα είναι Απόστολος Πάστος. Γεννήθηκε και μεγάλωσε στην Λέσβο, αλλά η απώτερη καταγωγή της οικογένειάς του είναι από την Κεφαλλονιά. Φοίτησε για δύο χρόνια στη Δραματική Σχολή του Πέλου Κατσέλη και στη συνέχεια αποφοίτησε από τη Δραματική Σχολή του Κ. Μιχαηλίδη. Επίσης, παρακολούθησε μαθήματα Κινηματογράφου και Θεάτρου στην Ακαδημία Τεχνών του Ιλινόις στις ΗΠΑ.\nΠρωτοεμφανίστηκε στο θέατρο στην τραγωδία Αντιγόνη και στον κινηματογράφο στην ταινία Εγωισμός (με το όνομα Λάκης Πάστος). Διακρίθηκε στον κινηματογράφο σε ρόλους ωραίου και μοιραίου άντρα, «αρχηγού των κακών», κατασκόπου – πράκτορα, ξένου (Γερμανού ή Άγγλου), ή νεαρού με πλούσια καταγωγή.\nΣτο ραδιόφωνο, ο Κομνηνός συμμετείχε σε εκπομπές και ως αφηγητής σε πολυάριθμα ντοκυμαντέρ.\nΤο 1975, ίδρυσε την δική του εταιρία παραγωγής, την Πανθέαμα, η οποία από το 1996 συνέχισε τη δραστηριότητά της με το νέο τίτλο Media Team. Έχει ασχοληθεί και με τη σκηνοθεσία.\nΣτα 76 του χρόνια ο Λάκης Κομνηνός εξακολουθεί να διατηρεί την γοητεία του. Μια γοητεία που ξεχυνόταν από τις κινηματογραφικές ταινίες στις οποίες συμμετείχε από την δεκαετία του 60’ έως και το 2002.\nΟ ηθοποιός έχει έναν γιο με την τωρινή του σύζυγο, δημοσιογράφο, Τζώρτζια Κοντράρου και άλλους δύο γιους, τους οποίους απέκτησε με την πρώην σύζυγό του, επίσης ηθοποιό Ντίνα Τριάντη. Σε όλους όπως έχει αποκαλύψει σε συνεντεύξεις του, έχει τρομερή αδυναμία και φροντίζει να αφιερώνει αρκετό χρόνο για εκείνους. Πάντως πατέρας και γιος μοιάζουν σαν δυο σταγόνες νερό.\nΟ γιος του Λάκη Κομνηνού\nΟ Δημήτρης Κομνηνός, το μικρότερο από τα τρία αγόρια του Λάκη Κομνηνού, είναι πτυχιούχος του τμήματος Διεθνών – Ευρωπαϊκών Σπουδών του Παντείου Πανεπιστημίου.\nΟ Δημήτρης Κομνηνός, είναι σήμερα 26 ετών.\nTAGS : Σινεμά retro Ελλάδα Ελληνικός Κινηματογράφος


Διαμονή με νήπια - Αγαπημένοι Προορισμοί & Διαμονή - Parents.org.gr\nΈχουμε αρχίσει να ψάχνουμε ιδέες για τις καλοκαιρινές διακοπές.\nΔεν μας απασχολεί τόσο ο προορισμός, όσο η άνεση. Ιδανικά θα θέλαμε κάτι αρκετά κοντά στη θάλασσα. Λόγω παιδιού, δυστυχώς θα πρέπει να είναι σχετικά ρηχή.\nΒασική προτεραιότητα είναι η ησυχία. Αυτό το κόλλημα το είχαμε και πριν το παιδί και πριν τον κορονοϊό, αλλά τώρα ένας λόγος παραπάνω. Δεδομένου ότι τα βράδια θα μαζευόμαστε σχετικά νωρίς, θέλουμε ένα μέρος που να μπορούμε να αράξουμε σε βεράντα ή αυλή όσο κοιμούνται μέσα τα παιδιά, χωρίς να ακούμε μηχανάκια, φωνές και σκυλάδικα.\nΘα είμαστε δυο ζευγάρια και δυο παιδάκια σχεδόν 2 και 3 ετών.\nΑπό δική σας εμπειρία, έχετε να μου προτείνετε κάτι που να πληροί αυτές τις προδιαγραφές;\nΑν είναι και σε βουνό δεν πειράζει, δεν θα με χαλάσει κανένα έξτρα τριήμερο.\nΗ δικη μου λυση στο προβλημα, γιατι σιχαινομαι τη φασαρια σε διακοπες, ειναι οποιοσδηποτε προορισμος ετσι κι αλλιως θα επελεγα, αλλα airbnb και επιλογη σπιτιου εκτος οικισμου, η σε ησυχο χωριο.\nΕχουμε μεινει με αυτο τον τροποτα τελευταια χρονια στο Πηλιο σε αρκετα παλια αρχοντικα εκτος των τοπ τουριστικων προορισμων, στην Συρο, στην Παργα, στην Κρητη. Καποια ηταν σε μη τουριστικους προορισμους (πχ στον Αγιο Γεωργιο Νηλειας Πηλειου, εξαιρετικα ησυχο χωριο και 20 λεπτα απο την ρηχη και ηρεμη παραλια της Αφυσσου), καποια απλα εξω απο αρκετα τουριστικα μερη (πχ σπιτι εξω απο τις τουριστικοτατες Αγκαθωπες στη Συρο - επισης με καταπληκτικη ρηχη παραλια).\nΑ επίσης κλασική αξία είναι η περιοχή από Κορώνη ως Μεθώνη. Έχει εξαιρετικά ρηχές παραλίες, ιδίως έξω από την Κορώνη όσο και στην περιοχή της Φοινικούντας, και πολλά σπίτια και συγκροτήματα σε ήσυχες περιοχές αλλά πολύ κοντά στις παραλίες.\nΝαι, κι εμείς τέτοια μέρη προτιμούμε. Αλλά ρωτάω αν έχετε συγκεκριμένες προτάσεις διαμονής που να είναι φιλικές προς τόσο μικρά παιδιά.\nΤο πρωτο που μου ηρθε οπως τα διαβαζα ειναι ο Αη Γιαννης στη Λημνο. Πηγαμε περυσι σε ενοικιαζομενα δωματια (αν θελεις λεπτομερειες για την επιχειρηση πες μου) τα οποια ειχανε βεραντα, στα μπροστινα ειχε και μεγαλο χωρο με γκαζον μπροστα ακριβως απο τα δωματια, η θαλασσα στα 30 μετρα, πολυ ρηχη και ηρεμη. Γενικως, ησυχο χωριο, ειδικα εκει που ειναι τα ενοικιαζομενα δεν εχεις μπει στο χωριο καλα καλα και πολυ κοντα στη Μυρινα για οτιδηποτε χρειαστεις. Η Λημνος ειναι πολυ ομορφο μερος για οικογενειες, δεν εχει αυτην την φασαρια αλλων νησιων, εχει ωραια μερη στη φυση να επισκεφτεις και υπεροχες ρηχες παραλιες. Εμεις θα ξαναπαμε φετος, στα ιδια ενοικιαζομενα, τοσο πολυ μας αρεσε.\nΣιγουρα υπαρχουν κι αλλες πολλες επιλογες απλα επειδη πρωτη φορα διακοπες με τα παιδια πηγα εκει και ηταν οπως το φανταστηκα (οπως το φανταζεσαι κι εσυ ) ειπα να στο προτεινω!\nAπό σχετικά οργανωμένες μονάδες, γιατί αλλιώς δύσκολο να στείλω στοιχεία, Koroni Village λίγο μετά την Κορώνη, Αγροκτημα Μπουκουβαλα εξω απο το Γυθειο. Eχω μεινει και στα δυο αρκετες φορές και σε φάση που τα παιδιά ήταν μωρά.\nΑπό δική σας εμπειρία, έχετε να μου προτείνετε κάτι που να πληροί αυτές τις προδιαγραφές;\nΜε εξαίρεση τη θάλασσα (που είναι βαθιά και με πετρούλες, αλλά παράλληλα έχει στενή παραλία και βλέπεις το παιδί συνέχεια) πολύ ήσυχο, οικογενειακό, μπροστά στη θάλασσα και εντελώς family friendly είναι όλο το χωριό Ήλια στην Εύβοια (λίγο πριν την Αιδηψό). Πήγαμε πέρυσι και πραγματικά ξεκουραστήκαμε. Το χωριό είναι πολύ μικρό, κατά μήκος της παραλίας και μπορείς να νοικιάσεις δωμάτιο με κουζίνα αλλά παράλληλα να έχεις και ημιδιατροφή (καθώς είναι όλα οικογενειακές επιχειρήσεις και έχουν και δωμάτια και τα ταβερνάκια). Τα περισσότερα δωμάτια έχουν μεγάλες αυλές μπροστά τους με δέντρα. Στην άκρη έχει λιμανάκι που έρχονται οι ψαράδες του χωριού (και βρίσκεις φρέσκο ψάρι). Ακόμα και μόνος σου να πας, το παιδί θα βρει παρέα. Δεν υπάρχουν beach bar. Έχει υπέροχη θέα. Όσους γνωρίσαμε πηγαίνουν χρόνια. Εμείς κλείσαμε να πάμε ξανά του Αγίου Πνεύματος. Αν θέλεις πες μου να σου πω προτάσεις.\nείχαμε μείνει στη Σκοτίνα στην Πιερία, όταν ο μικρός ήταν 2 ετών περίπου. Σε κάποια ενοικιαζόμενα διαμερίσματα στην παραλία κοντά στο κάστρο, δίπλα στο camping. Ήταν πολύ όμορφα πολύ πράσινο η θάλασσα ήρεμη, εάν βαριόσσουν και ήθελες τζέρτζελο πεταγόσουν δίπλα στον Πλαταμώνα. Εκεί που μέναμε ήταν πολύ ήσυχα. Πηγαίναμε πλαταμώνα για κανένα σουβλάκι / ταβέρνα / καφεδάκι και για προμήθειες. Ο σύζυγος έκανε και ανάβαση στον Όλυμπο, εάν τα παιδιά περπατάνε άνετα μπορείτε να πάτε όλοι μαζί μέχρι ένα σημείο.\nπρίν από 51 λεπτά , jellyfishch είπε:\nείχαμε μείνει στη Σκοτίνα στην Πιερία, όταν ο μικρός ήταν 2 ετών περίπου. Σε κάποια ενοικιαζόμενα διαμερίσματα στην παραλία κοντά στο κάστρο, δίπλα στο camping. Ήταν πολύ όμορφα πολύ πράσινο η θάλασσα ήρεμη, εάν βαριόσσουν και ήθελες τζέρτζελο πεταγόσουν δίπλα στον Πλαταμώνα. Εκεί που μέναμε ήταν πολύ ήσυχα. Πηγαίναμε πλαταμώνα για κανένα σουβλάκι / ταβέρνα / καφεδάκι και για προμήθειες. Ο σύζυγος έκανε και ανάβαση στον Όλυμπο, εάν τα παιδιά περπατάνε άνετα μπορείτε να πάτε όλοι μαζί μέχρι ένα σημείο. \nΕίναι πολύ όμορφα στο συγκεκριμένο μέρος! Είναι από πάνω και ο Παλαιός Παντελεήμονας που αξίζει για βόλτα. Απλά πέφτει λίγο μακριά αν πηγαίνεις από Αθήνα.\nΣας ευχαριστώ πολύ για τις προτάσεις!\nΤη Λήμνο την αγαπάμε οικογενειακώς. Έχω περάσει κάποια καλοκαίρια εκεί κι έχουμε πάει και αρκετές φορές με τον άντρα μου σε φίλους. Για μένα είναι από τα καλύτερα νησιά: έχει ηρεμία, απίστευτες θάλασσες, φοβερό και πολύ οικονομικό φαγητό και πάνω απ' όλα μια μαγική ενέργεια. Αν τα παιδιά δεν έχουν πρόβλημα με τις διαδρομές (που μπορεί να είναι σχετικά μεγάλες αλλά δεν είναι κουραστικές επειδή έχει ισιάδι), να εξερευνήσετε οπωσδήποτε και το βόρειο κομμάτι. Αν θελήσεις τιπς, πες μου να σου γράψω. Έχει ένα σωρό μέρη σκέτη μαγεία.\nΚοίτα να δεις που λόγω συνήθειας δεν την είχαμε σκεφτεί, αλλά οι φίλοι μας δεν έχουν πάει. Εγώ ξαναπήγαινα ανετότατα.\nΔεν έχω πάει ποτέ προς εκείνα τα μέρη. Να μου πεις, ναι. Έχει πολύ στροφιλίκι για να φτάσεις; Έχει άλλες πιο ρηχες παραλιες στην περιοχή;\nΕίμαι από εκείνα τα μέρη, οπότε έχω πάει στη Σκοτινα αρκετές φορές. Είναι πράγματι ιδανική για παιδιά.\nΣε τροχόσπιτο θα μένατε ; Να νοικιάζεται και να μένετε οικογενειακός για κάνα 4 ήμερο ; Να το δοκιμάσω ; Δεν ξέρω ...\nΕπειδή ο κουμπάρος μας έχει σπίτι προς το Αίγιο, την έχουμε γυρίσει την περιοχή αρκετά. Για το Αγκίστρι δεν ξέρω. Το έχω στο μυαλό μου ως νεανικό προορισμό, οπότε κάπως κωλύομαι να πάω το παιδί εκεί. Φοβάμαι μήπως ενοχλούμε και ενοχλούμαστε ταυτόχρονα.\nΑν πας από Εύβοια ναι, από Εθνική και μετά φέρυ είναι άνετη η διαδρομή.\nΟι παραλίες προσωπικά δε μου άρεσαν καθόλου, είχα συγγενείς που παραθέριζαν κάθε καλοκαίρι εκεί και έχω φιλοξενηθεί αρκετές φορές, έχουμε πάει και με τα παιδιά μικρά, και πραγματικά ωραίο μέρος, ωραίες εκδρομές, αλλά οι παραλίες δε λένε τίποτα\nπρίν από 5 λεπτά , Ilaeira είπε:\nΜπα, είχαμε πάει προ 2 ετών και η συντριπτική πλειοψηφία ήταν οικογένειες με μικρά παιδιά. Δε θα έμενα μέσα στο χωριό, γιατί υπάρχουν αρκετά μαγαζιά, αλλά είναι πολύ μικρές οι αποστάσεις και άνετα πιάνει κανείς σπίτι σε πιο ήσυχο σημείο. Στην παραλία, ήταν η χαρά του νηπίου πάντως\nΘα σου έλεγα να ψαξεις για Λαμπες, Φοινικούντα. Εγώ έχω πάει εκεί πολλές φορές μένοντας Κορώνη, αλλά και στην περιοχή έχιε πολλά ενοικιαζόμενα. Είναι ιδανικό μέρος για οικογένειες.\nΕίναι καθαρή η θάλασσα; Ωραία ιδέα!!! Θα βρω άραγε αν κλείσω τελευταία στιγμή; Ή είναι περιζήτητο μέρος. Δε ξέρω πότε θα έχω άδεια\nΩραίο θέμα @Ilaeira !!!\nΜπορείς να πας Εθνική και να πάρεις το φέρυ από Αρκίτσα για Αιδηψό. Από εκεί είναι 5 λεπτά οδήγηση.\nΜόνο οδικώς εγώ δε θα το ξαναέκανα, γιατί ναι μεν είναι πολύ ωραία η διαδρομή αλλά έχει πολύ πολύ στροφιλίκι.\nΔεν ξέρω καθόλου πως είναι οι υπόλοιπες παραλίες. Εμείς μια που πήγαμε, αφήσαμε το αυτοκίνητο και μετά το ξαναπήραμε όταν φύγαμε Σίγουρα δεν είναι η ωραιότερη θάλασσα που θα δεις (μέτρια προς καλή θα την έλεγα) αλλά τουλάχιστον είναι καθαρή και έχει ωραία θέα. Επίσης είναι μακριά σε μήκος και δε νιώθω ότι είμαστε ο ένας πάνω στον άλλο.\nπρίν από 30 λεπτά , Super.mum είπε:\nΤις περισσότερες διακοπές μας τις έχουμε κάνει σε τροχόσπιτο (έχουν οι δικοί μου). Τα παιδιά τρελαίνονται (και εγώ το ίδιο όσο ήμουν μικρή), αλλά ως μεγάλη με παιδιά δεν το αντέχω και πολύ. Πρώτον είσαι στη βαβούρα , ο διπλανός θα θέλει να βάλει τηλεόραση, ο άλλος μπορεί να είναι με παρέα και να φωνάζουν μέχρι αργά κλπ. γενικά λίγα είναι αυτά που τηρούν κανόνες. Τουαλέτες και πάλι θα έχεις τις κοινόχρηστες (ακόμα και αν έχει το τροχόσπιτο, εγώ θα σιχαινόμουν. Δεν είναι πορσελάνη και πλακάκι να τα απολυμάνεις εύκολα, είναι πλαστικά όλα και με πολλά κρυφά σημεία). Γενικά τα υλικά του τροχόσπιτου δεν προορίζονται για ενοικίαση. Και πρέπει να κουβαλήσεις ένα σκασμό συμπράγκαλα. Και τέλος, Χαλκιδική τουλάχιστον που ξέρω, τις τιμές δεν τις λες και φθηνές. Αν είναι για τουλάχιστον 15 ημέρες και όχι Αύγουστο, πάει και έρχεται. Για εμένα το τροχόσπιτο δουλεύει πολύ ωραία με παππούδες, να τους αρέσει αυτό το στυλ, να κρατάνε τα παιδιά εκεί όλο το καλοκαίρι και οι γονείς να πηγαινοέρχονται. Στο κάμπινγκ που πάμε έχει πολλές τέτοιες οικογένειες και πραγματικά τα παιδιά γεμίζουν ήλιο και παιχνίδι. Ή να το έχεις ως εξοχικό (πχ στην Επίδαυρο ή το Λαύριο) . Αλλά σε αυτή την περίπτωση, τα τροχόσπιτα μένουν μόνιμα στις θέσεις τους, έχεις κάνει προεργασία, είναι σα να έχεις δεύτερο σπίτι. Σε κάποια κάμπινγκ νοικιάζουν μικρά ξύλινα σπιτάκια. Ούτε αυτά τα λες φθηνά, αλλά είναι κάπως πιο ιδιωτικά. Ξαναλέω, είναι και δικό μου κόλλημα, δεν αντέχω πλέον να είμαι ο ένας πάνω στον άλλο, ούτε τη φασαρία του κάμπινγκ.\nΤην γυρισαμε αρκετα αλλα θα ηθελα να παω σε κανα δυο μερη ακομη που δεν προλαβαμε. Βασικα, καναμε τον γυρω του νησιου περνωντας περισσοτερο χρονο Βορεια και Ανατολικα, εχει απιστευτα τοπια, εμενα μου αρεσε. Ειδικα το Φαρακλο ηταν απιστευτη εμπειρια, η βουτια στη σπηλια του Φιλοκτητη και ο αρχαιολογικος χωρος απο πανω ειχε πολλη ενεργεια. Γενικως κανονιζαμε να εχουμε τον πολυ δρομο οταν θα ηταν να κοιμηθουνε τα παιδια για να τους επαιρνε στο αμαξι αλλα γενικως καθε μιση ωρα με 45 λεπτα σταματουσαμε σε καποιον προορισμο. Ηταν τελεια! (και εκει που μεναμε ηταν απο τα ποιο οικονομικα και οικεια).Γι'αυτο θα ξαναπαμε φετος!\nΔέ γνωρίζω Αννίτα μου γιατί πήγαμε Σεπτέμβρη. Πιστεύω όμως έτσι όπως μου φάνηκε ότι θα βρείτε, δεν είναι σαν τα μεγάλα διπλανά χωριά που γίνεται χαμός.Ασε που φέτος δε θα είναι πιο σπασμένα λόγω covid?\nΗ θάλασσα είναι καθαρή μια χαρά και αμμώδης. Έχει και μερικές με βότσαλο κοντινές.\nΌντως και ο παλαιός Παντελεήμονας πολύ όμορφος για βόλτα, είναι δίπλα και αυτός.\nΓενικά καλές εντυπώσεις μας άφησε η επίσκεψη. Έχει και πολύ πράσινο, πλατάνια, και δάσος όσο ανεβαίνεις.\nΣυγγνωμη που θα καταχραστω το θεμα, αλλα κ εγώ αναζητώ value for money ξενοδοχείο με πρωινό σε περιοχές μεθώνη Κορώνη. Μήπως κάποια φίλη έχει έτοιμη πρόταση ? Μπαίνω σε site και έχει παρα πολλα. Στείλτε μου κ πμ. Ευχαριστώ.\nΕίχαμε μείνει κάποια στιγμή σε ένα συγκρότημα με μπανγκαλοουζ λίγο εξω από τα Νέα Στύρα της Εύβοιας πάνω στη θάλασσα. Έμεναν πολλοί με παιδάκια. Πας με φέρρυ από την Αγία Μαρίνα του Μαραθώνα. Τα Νέα Στύρα δεν είναι ωραία αλλά το συγκρότημα εκεί είναι μια πλαγιά με δρομάκια-σκαλιά με πλακες Καρύστου και γεράνια. Τα σπιτάκια έχουν βεράντα. Το μόνο μείον είναι ότι επειδή είναι πλαγιά μπορεί να σας τύχει δωμάτιο ψηλά κ να έχετε πολλές σκάλες. Μπορειτε και να τρώτε εκεί μέσα, είχε πολύ πλούσιο φαγητό κι έχει και Δωδώνη για παγωτά και πισίνα. Για τη θάλασσα δεν θυμάμαι κάτι ιδιαίτερο, σίγουρα δεν ήταν κάτι συγκλονιστικό αλλά ούτε και κάτι άσχημο. Έχει ωραίο ηλιοβασίλεμα πάντως. Δεν ξέρω αν επιτρέπεται να πω όνομα του συγκροτήματος.\n10 ώρες πρίν, annoulen είπε:\nKoroni Village, τιμες δε θυμαμαι, εχουν περασει καποια χρονια.\nΝέα Στύρα έχουν εξοχικά τα ξαδέρφια μου και έχω περάσει σούπερ καλοκαίρια εκεί στα νιάτα μου! Όντως δεν είναι ωραία, αλλά αν απομάκρυνθείς λίγο (Νημποριό , Μεσοχώρια), έχει πολύ ωραίες παραλίες. Και είναι πάρα πολύ κοντά.\nΕσείς που έχετε μικρά παιδιά, απομακρύνεστε τόσο πολύ? Εμείς πέρυσι που ήταν ήδη πάνω από 2,5, είχαμε πάει 3ήμερο στο Τολό , που σιγά την απόσταση και έκανε σαν να το σφάζαμε σε όλη τη διαδρομή , ενώ σε κοντινές από στάσεις δεν έχει θέμα. Με το καράβι που κάνουμε 2 ώρες να πάμε στο νησί δεν έχουμε θέμα, αλλά με το αυτοκίνητο μέχρι πέρσι τουλάχιστον, είχαμε. Ελπίζω φέτος να μην έχουμε! Η πεθερά μου έχει εξοχικό στη Μεσσηνιακή Μάνη, και παρακαλάει να πάμε, αλλά ούτε που το συζητάω να ταξιδέψουμε τόσες ώρες.\nΕγω να σου πω την αλήθεια, από τότε που σταμάτησε να τα παίρνει ο ύπνος στο αμάξι και μετά από μια πρώτη τραγική προσπάθεια οδικού ταξιδιού όταν ήταν 3,5 και 1,5 που φτύσαμε αίμα να φτάσουμε, ταξιδεύω πια μόνο με παιδικά στο ταμπλετ, τοποθετημένα με βάσεις στο πίσω μέρος του προσκεφαλου του μπροστινού καθίσματος.\nΕχουμε πλέον και ακουστικά για το κάθε παιδί και ταξιδεύουμε με ησυχία. Αυτά σε διαδρομές πάνω από 1 - 1,5 ώρα.\n10 minutes ago, Deena said:


Πώς σχηματίστηκε ο πύρινος σίφουνας σε θεαματικό βίντεο\nαπό Axioperiergos Απρ 1, 2014, 10:12 πμ\nΔιήρκεσε περίπου δέκα λεπτά και κάλυψε έκταση περίπου έξι στρεμμάτων, λίγο μεγαλύτερη από γήπεδο ποδοσφαίρου\nΕκατοντάδες χιλιάδες χρήστες παρακολούθησαν στο YouTube το θεαματικό βίντεο ενός στρόβιλου φωτιάς στο Κολοράντο. Το βίντεο ανέβασε ένας από τους πυροσβέστες που συμμετείχαν στην ελεγχόμενη καύση χόρτων στην προστατευόμενη περιοχή του Άρσεναλ, έξω από το Ντένβερ.\nΟ πύρινος σίφουνας διήρκεσε περίπου δέκα λεπτά και κάλυψε έκταση περίπου έξι στρεμμάτων, λίγο μεγαλύτερη από γήπεδο ποδοσφαίρου, ανέφερε στο National Geographic η Σίντι Σάουντερς, αξιωματούχος της αμερικανικής Υπηρεσίας Ιχθύων και Άγριας Ζωής. Όπως είπε, ο στρόβιλος σχηματίστηκε από το συνδυασμό της θερμότητας από τη φωτιά και της αλλαγής της κατεύθυνσης του ανέμου.\nΟι πύρινοι στρόβιλοι διαφέρουν από τους πολύ μεγαλύτερους ανεμοστρόβιλους, οι οποίοι σχηματίζονται στη διάρκεια καταιγίδων και φτάνουν από το έδαφος μέχρι τα σύννεφα. Το φαινόμενο στο Κολοράντο μοιάζει περισσότερο με τους αμμοστρόβιλους που εμφανίζονται περιοδικά σε ξηρές περιοχές όπου υπάρχει σκόνη.\nΟι αμμοστρόβιλοι, ή κονιορτοστρόβιλοι, σχηματίζονται όταν ο θερμός αέρας στο επίπεδο του εδάφους αρχίζει να ανεβαίνει απότομα και περνά μέσα από έναν θύλακα ψυχρού αέρα χαμηλής πίεσης. Ο θερμός αέρας που ανεβαίνει τεντώνεται στην κατακόρυφη διεύθυνση, κάτι που προκαλεί τελικά περιστροφική κίνηση.\nΗ άνοδος του θερμού αέρα ρίχνει την πίεση στο επίπεδο του εδάφους, οπότε η βάση του στρόβιλου ρουφά περισσότερο θερμό αέρα και επιταχύνει την περιστροφή. Το ίδιο φαινόμενο τροφοδοτεί και τους στρόβιλους φωτιάς, μόνο που σε αυτή την περίπτωση ο αέρας στο έδαφος θερμαίνεται από φωτιά.\nΣτα λιβάδια του Άρσεναλ όπου τραβήχτηκε το βίντεο ο άνεμος αλλάζει συχνά κατεύθυνση, μια ιδιαιτερότητα που μπορεί να αυξήσει την πιθανότητα στροβίλων. Η ελεγχόμενη καύση πραγματοποιήθηκε για την καταπολέμηση ξενόφερτων φυτών και την ανανέωση του οικοσυστήματος, το οποίο εξαρτάται από τις τακτικές πυρκαγιές για τη διατήρηση της ισορροπίας του. Η Υπηρεσίας Ιχθύων και Άγριας Ζωής διαβεβαιώνει ότι οι πυροσβέστες δεν κινδύνευσαν, καθώς είχαν ανά πάσα στιγμή στη διάθεσή τους έξι πυροσβεστικές αντλίες.\nΠροηγούμενο άρθρο 80 άνθρωποι σήκωσαν και μετέφεραν ολόκληρο σπίτι (Βίντεο)\nΕπόμενο άρθρο Η Πρωταπριλιά και τα διάσημα ψέματά της\nΗ κότα που θέλει Αγκαλιές και Χάδια (Βίντεο)\nΞέχασες και πήρες την μαριχουάνα μαζί σου στο αεροδρόμιο; Κανένα πρόβλημα ρίξε την στους πράσινους κάδους!\nTrending\t LOL\t WTF\t Cute\t Cry\t LOVE


Αλλιώτικη Πόλη: Λ.Ρακιντζής: «Πλυντήριο» πειθαρχικών αποφάσεων στο Δημόσιο\nAνοικτή παρέα ενεργών δημοτών, ως εστία παραγωγής ιδεών και δράσεων, ως φορέας δυναμικής αλληλεπίδρασης. Με κοινό παρανομαστή το όραμα να γίνουν τα μέρη τα δικά μας, μια αλλιώτικη πόλη. Επικοινωνία: alliotikipoli@gmail.com http://www.facebook.com/groups/385356484874601/\nΛ.Ρακιντζής: «Πλυντήριο» πειθαρχικών αποφάσεων στο Δημόσιο\n«Άλλος εκπαιδευτικός, δάσκαλος... πορνογραφίας, είχε τοποθετήσει κάμερες στη σχολική αίθουσα απαθανατίζοντας τα απόκρυφα σημεία παιδιών: 6 μήνες παύση καθηκόντων, πιθανή η επιστροφή του στην τάξη.»\nΑυτό που καταλαβαίνω είναι ότι χρειάζονται μεταρρυθμίσεις άμεσα και παιδεία για το μέλλον.\nΣυμβαίνει, στα συγκεκριμένα παραδείγματα που χρησιμοποιεί το άρθρο οι μεταρρυθμίσεις που χρειάζονται να μην απαιτούν καν πρόσημο. Ο άρρωστος δάσκαλος δεν πέφτει στα μαλακά από αριστερούς ή από δεξιούς «κριτές».\nΟι διακινητές ναρκωτικών, δεν κρίθηκαν από αριστερούς ή δεξιούς.\nΓενικά θα έλεγα, και τώρα πια μπορούμε να το φωνάζουμε, τα αντικοινωνικά στοιχεία του δημοσίου που μας περιβάλλουν και βρίσκουν συμπαράσταση από συναδέλφους, πολιτικούς ή συνδικαλιστές, δεν έχουν πρόσημο. Είναι και δεξιοί και αριστεροί.\nΓι όλα φταίει η κλίμακα. Είναι μιας διάστασης, της λείπει ο όγκος, άρα τα καθίκια, τα λαμόγια, οι ανώμαλοι, οι ψεύτες, οι λαϊκιστές, όλα τα κακά της μοίρας μας, πάνω της θα συνωθούνται. Από τα αριστερά προς τα δεξιά.\nΚαι εδώ θέλουμε την τελική μεταρρύθμιση.\nΝα τους βλέπουμε πια όχι μόνο αριστερά-δεξιά, αλλά και πάνω-κάτω, και μπροστά-πίσω.\nΜόλις το καταφέρουμε, θα έχουμε τον χρόνο να αντιμετωπίσουμε τους αντιπάλους του μέλλοντος μας.\nΑπό το http://tvxs.gr/\nΜοιραία λάθη γιατρών, χειροδικίες, οικονομικές ατασθαλίες, ανάρμοστες συμπεριφορές, σεξουαλικές παρενοχλήσεις σε βάρος ανηλίκων, διακίνηση ναρκωτικών: κρούσματα της καθημερινής πραγματικότητας τα οποία εκ του αποτελέσματος αντιμετωπίζονται ελαφρά τη καρδία στο Δημόσιο. Λάδι στη φωτιά της ατιμωρησίας ρίχνει η υποβάθμιση του Γενικού Επιθεωρητή Δημόσιας Διοίκησης.\nΤο tvxs.gr περιηγήθηκε στα αρχεία υποθέσεων οι οποίες έχουν απασχολήσει το Γενικό Επιθεωρητή Δημόσιας Διοίκησης. Ενδεικτικό είναι το παράδειγμα καθηγητή σε γυμνάσιο των βορείων προαστίων ο οποίος παρενόχλησε σεξουαλικά μαθήτρια: 3 μήνες οικονομικό πρόστιμο - συνεχίζει να διδάσκει. Άλλος εκπαιδευτικός, δάσκαλος... πορνογραφίας, είχε τοποθετήσει κάμερες στη σχολική αίθουσα απαθανατίζοντας τα απόκρυφα σημεία παιδιών: 6 μήνες παύση καθηκόντων, πιθανή η επιστροφή του στην τάξη.\nΣωφρονιστικοί υπάλληλοι οι οποίοι χειροδίκησαν σε βάρος ανηλίκων, εφοριακοί οι οποίοι ουδέποτε υπέβαλαν φορολογική δήλωση, άλλοι που επέδειξαν ανάρμοστη συμπεριφορά σε πολίτες, δημόσιοι λειτουργοί οι οποίοι εντοπίστηκαν να διακινούν ναρκωτικά. Όλοι τους, παραδείγματα υπαλλήλων οι οποίοι διαπιστωμένα τέλεσαν αδίκημα και στη συνέχεια έπεσαν στα «μαλακά».\nΚαταλυτικός προς την κατεύθυνση της επιβολής κυρώσεων όπου διαπιστώνεται αδίκημα ήταν μέχρι πρότινος ο ρόλος του Γενικού Επιθεωρητή Δημόσιας Διοίκησης, στη θέση του οποίου βρίσκεται ο κ. Λέανδρος Ρακιντζής. Χαρακτηριστική είναι η περίπτωση γιατρού του ΕΣΥ από τους χειρισμούς του οποίου έχασε τη ζωή του ασθενής. Σύμφωνα με συνεργάτες του κ. Ρακιντζή, αν δεν είχε προσφύγει στο ΣτΕ ο Γενικός Επιθεωρητής, τότε ο συγκεκριμένος γιατρός σήμερα θα συνέχιζε να εργάζεται σε ένα από τα δημόσια νοσοκομεία.\nΤο δικαίωμα της ένστασης έχει χαθεί για το θεσμό βάσει του νέου νομικού πλαισίου το οποίο θεσμοθετήθηκε το Μάρτιο του 2012. «Ως εκ τούτου, τα πειθαρχικά συμβούλια εκδίδουν όποιες αποφάσεις επιθυμούν, γνωρίζοντας ότι δεν τους ασκείται πλέον κανένας έλεγχος. Σήμερα, δεν γνωρίζω καν τι είδους αποφάσεις λαμβάνονται, διότι με τους νέους κανόνες τα συμβούλια δεν είναι υποχρεωμένα να μου τις κοινοποιούν. Ωστόσο, ακούω και γνωρίζω ότι είναι σε εξέλιξη ένα ‘πλυντήριο’ πειθαρχικών αποφάσεων», τονίζει στο tvxs.gr ο κ. Ρακιντζής.\nΟ ρόλος του Γενικού Επιθεωρητή υποβαθμίστηκε διότι εκτιμήθηκε πως θα ήταν επαρκής η θεσμοθέτηση μίας διαφορετικής σύνθεσης των πρωτοβάθμιων πειθαρχικών συμβουλίων, ύστερα από την προσθήκη δικαστών. Ωστόσο, σύμφωνα με τον κ. Ρακιντζή, «τα συμβούλια ακόμη και σήμερα, παρ’ όλη την αλλαγή του νόμου, συνεχίζουν να συνεδριάζουν με 3 υπαλλήλους και 2 συνδικαλιστές».\nΣυνεργάτες του Γενικού Επιθεωρητή εξηγούν ότι κατά κανόνα τις αποφάσεις διέπει η λογική της συναδελφικής αλληλεγγύης, με αποτέλεσμα να εκτυλίσσονται τραγελαφικά περιστατικά στη δημόσια διοίκηση:\n«Ένας καθηγητής διατηρούσε σχέση με μικρή μαθήτρια. Εντοπίστηκε και μετακινήθηκε σε άλλο σχολείο, απ’ όπου μας τηλεφωνούν και μας λένε: ‘Εμείς τι θα τον κάνουμε τώρα εδώ; Κινείστε κάποια διαδικασία, βοηθήστε μας’. (...) Σε άλλο δημόσιο φορέα υπηρετεί ένας άνθρωπος ο οποίος κατά γενική ομολογία δεν έχει σώας τας φρένας. Πηγαίνει κάθε μέρα στο γραφείο, κάθεται μερικές ώρες σε μια γωνία και φεύγει. Δεν του μιλάει κανείς. Τον φοβούνται και λίγο. Κανείς δεν κάνει καταγγελία».\nΑναρτήθηκε από Συντακτική Ομάδα στις 13:20\nΔυο λόγια για εμάς...\nΠριν από λίγο καιρό βρεθήκαμε. Μια παρέα ανθρώπων που γεννηθήκαμε, μεγαλώσαμε και ζούμε στο Κερατσίνι και τη Δραπετσώνα και μοιραζόμαστε την αντίληψη ότι η πόλη μας έχει όχι μόνο ζωή αλλά και όψεις που δεν έχουν αναδειχθεί, δυνατότητες που δεν έχουν διερευνηθεί και ανθρώπινους πόρους που δεν έχουν εξαντληθεί. Μας έδεσε, εκτός από την αγάπη μας για την πόλη μας, η πεποίθηση ότι μπορούμε να δούμε και να κάνουμε τα πράγματα αλλιώς.\nΣτον πυρήνα της σκέψης μας ενυπάρχει η θέληση να μην μιλήσουμε για πολιτική, αλλά να κάνουμε πολιτική. Γιατί για μας άσκηση πολιτικής δεν είναι μια ιστορία για λίγους, αλλά αφορά σε όλες τις εκφάνσεις της καθημερινότητας μας. Η ιδιωτεία βρίσκεται στον αντίποδα της θεώρησης μας, που διαπνέεται από την δημιουργία δημοτικής συνείδησης στη βάση της συμμετοχής, του εθελοντισμού, της πρωτοβουλίας, των νέων και ρηξικέλευθων ιδεών, στη βάση της κοινωνίας των πολιτών.\nΖώντας στην πόλη και συζητώντας για το αλλιώτικο όραμα μας για αυτήν, ωρίμασε μέσα μας η ιδέα της δημιουργίας μιας κίνησης ενεργών δημοτών, μακριά από κομματισμούς, παραταξιακές αγκυλώσεις και παραγοντισμούς. Μιας κίνησης που δεν φιλοδοξεί να καταγραφεί ως άλλη μια δημοτική παράταξη, αλλά στοχεύει στην αλλαγή του παραδείγματος της ασκούμενης στο δήμο μας αυτοδιοικητικής πολιτικής. Το κλειδί για εμάς είναι η συμμετοχή και η συνδιαμόρφωση.\nΗ αναγκαιότητα της σύστασης μας προέκυψε από την παρατήρηση ότι οι υφιστάμενες δημοτικές κινήσεις εξαντλούν σε μεγάλο βαθμό τη δυναμική τους στην ανακύκλωση των ίδιων προσώπων, η πλειονότητα των οποίων κατά τεκμήριο απέτυχε στην διαχείριση των κοινών, όπως αποτυπώνεται στην σημερινή κατάσταση αποσάθρωσης του δήμου μας.\nΔική μας φιλοδοξία είναι να λειτουργήσουμε ως μια ανοικτή ομάδα ενεργών δημοτών, ως εστία παραγωγής ιδεών και δράσεων, ως φορέας δυναμικής αλληλεπίδρασης.\nΟ ανοικτός χαρακτήρας της ομάδας μας δεν την καθιστά ανερμάτιστη. Συνομιλητές μας είναι αυτοί με τους οποίους μπορούμε κατ' αρχήν να συνεννοηθούμε για τα αυτονόητα. Και αυτονόητα για εμάς είναι η εμμονή στην τήρηση της νομιμότητας, στον σεβασμό των θεσμών, στην συνεργασία με φερέγγυα πρόσωπα, στην θέση των πολιτικών κοινωνικής αλληλεγγύης σε πρώτο πλάνο, στην ανάδειξη της πολιτιστικής ταυτότητας της πόλης μας και στην προστασία του δημόσιου χώρου.\nΜε το εγχείρημα μας αυτό έμπρακτα εκφράζουμε τη βούληση μας για μια σύγχρονη, διαφανή, δημοκρατική, συμμετοχική, κοινωνικά ευαίσθητη και αποτελεσματική αυτοδιοίκηση. Για να γίνουν τα μέρη τα δικά μας, μια αλλιώτικη πόλη.\nΚαι στο F/B\nΝα ενημερώνομαι με e-mail\nΑναζήτηση μέσα στο ιστολογίο\nΛ.Ρακιντζής: «Πλυντήριο» πειθαρχικών αποφάσεων στο...\nΤο αποκαλυπτικό παράδειγμα του Γιώργου Ιωακειμίδη....\nΠΑΡΤΙ ΕΚΑΤΟΜΜΥΡΙΩΝ ΕΥΡΩ ΣΤΟ ΔΗΜΟ ΚΕΡΑΤΣΙΝΙΟΥ ΔΡΑΠΕ...\nΔελτίο τύπου για την εκδήλωση...\nΣΥΜΠΑΡΑΤΑΞΗ «ΑΛΛΙΩΤΙΚΗΣ ΠΟΛΗΣ» - «ΑΝΑΓΕΝΝΗΣΗΣ»\nΑΝΑΚΟΙΝΩΣΗ ΓΙΑ ΤΗΝ ΕΥΔΑΠ\nΑνακοίνωση της Αλλιώτικης Πόλης για την ΔΕΗ\nΩΣ ΕΔΩ ΚΥΡΙΕ ΤΖΑΝΗ!\nΣυμβολή στη συζήτηση για την ΔΕΗ ---της Μαρίας Καραφέρη\nΑλλιώτικη Πόλη Δημοτική Κίνηση Κερατσινίου - Δραπετσώνας Ενημερωτικό Δελτίο Μαϊου\nΠροσωπολαγνεία, της Μαρίας Καραφέρη\nΟ Τζέφερσον συνομιλεί με τον Κοραή ---από τον Μ. Γλαμπεδάκη\nΠρόγραμμα της Δημοτικής Κίνησης "Αναγέννηση τώρα"\nΤο ιστολόγιο του δήμου\nΓια να ξέρουμε ...γενικώς\nΚίνδυνος για την Ελλάδα να πέσει στη 16η θέση - Το μηδέν της ΑΕΚ σε συνδυασμό με τον πιθανό αποκλεισμό των Ολυμπιακού και ΠΑΟΚ βάζει σε μεγάλους μπελάδες την Ελλάδα στην ειδική βαθμολογία της UEFA. Hτα...\nAthens Film Factory 2018 - Η Ελληνική Ακαδημία Κινηματογράφου, σε συνεργασία με το Ωδείο Αθηνών, διοργανώνει το 7ο Film Factory, από 14 ως 17 Δεκεμβρίου, στις εγκαταστάσεις του Ωδείο...\nThe books journal\nΠέσε Ζάεφ, χάνουμε τον Καμμένο! - Αν δεν γίνει καμιά στραβή στα Σκόπια και ο Ζάεφ περάσει οριστικά την Συμφωνία των Πρεσπών, στην Ελλάδα απλώς θα επικυρωθεί ο πολιτικός θάνατος του Καμμέν...\nΤι λένε οι συνδημότες μας\nΒίντεο Εκδήλωσης: «Η Σύμβαση του ΟΗΕ για τα Δικαιώματα των Ανθρώπων με Αναπηρία: Από τη Θεωρία στην Πράξη» - Η εκδήλωση πραγματοποιήθηκε την Παρασκευή 19 Μαϊου 2017. Ομιλητές/τριες: – Χριστόφορος Βερναρδάκης, Υπουργός Επικρατείας – Κωνσταντίνα Κούνεβα, Ευρωβου...\n«Σεβάσου τη ζωή» - *«Ο αδελφός μου»* του *Θ. Παπαδουλάκη *προκαλεί ρίγος συγκίνησης Με αφορμή την Παγκόσμια Ημέρα Ατόμων με Αναπηρία ο Θοδωρής Παπαδουλάκης στέλνει ένα συγκλο...\nΔραπετσώνα - Κερατσίνι\nΈνα νέο φεστιβάλ και η μέχρι σήμερα ιστορία - Άρθρο "Ένα νέο φεστιβάλ και η μέχρι σήμερα ιστορία" στο εν Άνδρω\nTI EIΠΑΤΕ ..ΕΛΕΥΘΕΡΟΣ Ο ΡΙΧΑΡΔΟΣ?...ΔΕΙΤΕ ΤΙ ΜΑΣ ΕΛΕΓΕ Ο ΑΛΕΞΗΣ ΤΣΙΠΡΑΣ - *Αλέξης Τσιπρας: Ο Ριχάρδος είχε ξεζουμίσει χιλιάδες συμπολίτες μας, ΘΑ ΕΛΕΓΧΘΕΙ ΚΑΙ ΤΟ* *ΤΕΛΕΥΤΑΙΟ ΕΥΡΩ ΓΙΑ ΝΑ ΔΟΥΜΕ ΣΕ ΠΟΙΕΣ ΤΣΕΠΕΣ ΠΗΓΕ.*\nΟ «μοιραίος» κύριος Αντώνης Σαμαράς!!!!!!! - ΦΩΤΟ από https://www.facebook.com/ENA.ENOMENOI. APOFASISMENOI του *Αριστοτέλη Βασιλάκη* Θα ξεκινήσω το σημερινό μου άρθρο, με την χειρότερη δήλωση που έχ...


Περίληψη Διακήρυξης “Προμήθειας Αστικού Εξοπλισμού Πλατειών και Παιδότοπων Δήμου Αλεξάνδρειας”, προϋπολογισμού 244.321,05 ευρώ με ΦΠΑ – Δήμος Αλεξάνδρειας\nΠερίληψη Διακήρυξης “Προμήθειας Αστικού Εξοπλισμού Πλατειών και Παιδότοπων Δήμου Αλεξάνδρειας”, προϋπολογισμού 244.321,05 ευρώ με ΦΠΑ\nΑριθ. Πρωτ. 29649\nΟ Δήμος Αλεξάνδρειας, προκηρύσσει ανοιχτό διαγωνισμό με κριτήριο κατακύρωσης τη χαμηλότερη τιμή για την ανάθεση της «Προμήθειας αστικού εξοπλισμού πλατειών και παιδότοπων Δήμου Αλεξάνδρειας», με προϋπολογισμό 244.321,05 ΕΥΡΩ συμπεριλαμβανομένου ΦΠΑ.\nΟι ενδιαφερόμενοι μπορούν να παραλάβουν τα συμβατικά τεύχη του διαγωνισμού από την έδρα του Δήμου οδός Εθν. Αντιστάσεως 42, Αλεξάνδρεια 59300, μέχρι τις 31/08/2012, ημέρα Παρασκευή και ώρα 10:00πμ. Πληροφορίες στο τηλέφωνο 2333350160, FAX επικοινωνίας 2333023625, αρμόδια υπάλληλος για επικοινωνία: Κα Κωταΐδου Σοφία.\nΟ διαγωνισμός θα διεξαχθεί στις 06/09/2012, ημέρα Πέμπτη και ώρα 10:00 πμ. και το σύστημα υποβολής προσφορών είναι με αξιολόγηση προσφορών σύμφωνα με την διακήρυξη.\nΤο αντικείμενο αφορά στην προμήθεια και εγκατάσταση αστικού εξοπλισμού πλατειών και παιδότοπων του Δήμου Αλεξάνδρειας, ο οποίος θεωρείται αναγκαίος για τη βελτίωση και αναβάθμισή τους. Ο υπό προμήθεια εξοπλισμός διακρίνεται σε δύο (02) «πακέτα» (Α, Β), τα οποία αναλυτικά παρουσιάζονται στο Παράρτημα Α’ της αναλυτικής Διακήρυξης και περιλαμβάνει είδη από:\nΑ. ΟΡΓΑΝΑ ΓΥΜΝΑΣΤΙΚΗΣ ΕΞΩΤΕΡΙΚΩΝ ΧΩΡΩΝ\nΒ. ΟΡΓΑΝΑ ΠΑΙΔΙΚΗΣ ΧΑΡΑΣ ΚΑΙ ΑΣΤΙΚΟ ΕΞΟΠΛΙΣΜΟ\nΣτο διαγωνισμό γίνονται δεκτοί: (α) Φυσικά ή νομικά πρόσωπα της ημεδαπής ή της αλλοδαπής ή συνεταιρισμοί ή κοινοπραξίες ή ενώσεις προμηθευτών που το ειδικό επάγγελμά τους είναι συναφές με το αντικείμενο της διακήρυξης. (β) Για τις ενώσεις προμηθευτών που υποβάλλουν κοινή προσφορά, πρέπει να ισχύουν τα καθοριζόμενα στις διατάξεις του άρθρου 8 της Υ.Α. 11389/8-3-1993, και τα οποία πληρούν τους όρους που καθορίζονται στο άρθρο 6 της αναλυτικής διακήρυξης.\nΟι ενδιαφερόμενοι μπορούν να υποβάλλουν προσφορά για ένα ή περισσότερα «πακέτα», για τη συνολική όμως προκηρυχθείσα ποσότητα κάθε «πακέτου», όπως αυτό περιγράφεται μονοσήμαντα στο Παράρτημα Α.\nΓια τη συμμετοχή στο διαγωνισμό απαιτείται η κατάθεση εγγύησης συμμετοχής υπέρ του συμμετέχοντος για ποσό που θα καλύπτει το 5% της συνολικής προϋπολογισθείσης δαπάνης των προσφερομένων ειδών, με ΦΠΑ. Η εγγύηση πρέπει να ισχύει τουλάχιστον επί ένα (1) μήνα μετά την λήξη του χρόνου προσφοράς, που ζητάει η διακήρυξη και να είναι σύμφωνη, επί ποινή απόρριψης της προσφοράς, με το συνημμένο στη διακήρυξη υπόδειγμα του παραρτήματος Ε.\nΤο έργο χρηματοδοτείται από το Χρηματοδοτικό Πρόγραμμα «Αστική Αναζωογόνηση Πόλεων 2012-2015» του Πράσινου Ταμείου. Προκαταβολή δεν θα χορηγηθεί.\n7 Αυγούστου 2012\tin Προμήθειες


Απίστευτες Συμπτώσεις με Νόημα! | Νοόσφαιρα Wellness & Retreat\nHome » ΑΡΘΡΑ » Εναλλακτικές Πραγματικότητες » Απίστευτες Συμπτώσεις με Νόημα!\nΑπίστευτες Συμπτώσεις με Νόημα! Ο κόσμος είναι γεμάτος από εκπληκτικές συμπτώσεις που ξεπερνούν ακόμα και τα πιο ευφάνταστα σενάρια. Πρόκειται για τυχαία περιστατικά ή μήπως για τη μοίρα που βάζει το χεράκι της;


Αυτιστικός άνθρωπος-camera ζωγραφίζει από μνήμης (βιντεο) - Flashnews.gr\nΑυτιστικός άνθρωπος-camera ζωγραφίζει από μνήμης (βιντεο)\nΟ Stephen Wiltshire, που είναι γνωστός ως the living camera ή the human camera, είναι ένας καλλιτέχνης που αν και αυτιστικός έχει την ικανότητα να απομνημονεύει ό,τι βλέπει με μια ματιά και να τα σκιτσάρει με κάθε λεπτομέρεια.\nΈχει βραβευτεί για τις ικανότητές τους και την υπηρεσία του στην τέχνη από το MBE το 2006. Σπούδασε στη σχολή Fine Art at City & Guilds Art College και είναι διάσημος για τη δουλειά του σε ολόκληρο τον κόσμο.\nΟ Stephen γεννήθηκε στο Λονδίνο από Ινδούς γονείς τον Απρίλιο του 1974. Όταν ήταν παιδί ήταν μουγκός και δεν επικοινωνούσε με τους ανθρώπους. Στα τρία του διαγνώστηκε με αυτισμό. Δεν γνώριζε καμία γλώσσα και ζούσε εντελώς στον δικό του κόσμο.\nΣτα πέντε του χρόνια, οι γονείς του τον έγραψαν σε ένα ειδικό σχολείο κι εκεί οι δάσκαλοί του αντιλήφθηκαν ότι του άρεσε να ζωγραφίζει. Η ζωγραφική σταδιακά έγινε ο δικός του τρόπος να επικοινωνεί με τον κόσμο.\nΣήμερα η τέχνη του είναι μοναδική στον κόσμο. Δεν πρόκειται μόνο για τις εξαιρετικές καλλιτεχνικές του ικανότητες αλλά τη δυνατότητα να μεταφέρει στην ακουαρέλα του ακόμα και ολόκληρες πόλεις από μνήμης, με κάθε λεπτομέρεια.\nΔευτέρα, 3 Φεβρουαρίου 2014, 22:06


Η Γενική Περιφερειακή Αστυνομική Διεύθυνση Δυτικής Ελλάδας, πληροφορεί τους πολίτες ότι η Κινητή Αστυνομική Μονάδα της Διεύθυνσης Αστυνομίας Αιτωλίας, την ερχόμενη εβδομάδα (16-9-2019 έως 21-9-2019) θα βρίσκεται στις εξής περιοχές:\nΤην Δευτέρα 16-9-2019 και κατά τις ώρες 18:00 έως 01:00, στην περιοχή του Αστυνομικού Τμήματος Ξηρομέρου, ακολουθώντας το δρομολόγιο, Παλαιομάνινα - Στρογγυλοβούνι – Αγράμπελα - Πρόδρομος - Χρυσοβίτσα – Μαχαιρά – Μπαμπίνη – Σκουρτού.\nΤην Τρίτη 17-9-2019 και κατά τις ώρες 17:00 έως 24:00, στην περιοχή του Αστυνομικού Σταθμού Γαβαλούς ακολουθώντας το δρομολόγιο, Άνω Μακρυνού- Ποταμούλα- Μεσάριστα - Λιθοβούνι – Δαφνιάς - Καψοράχη - Κάτω Μακρυνού.\nΤην Τέταρτη 18-9-2019 και κατά τις ώρες 09:00 έως 15:00, στην περιοχή του Αστυνομικού Σταθμού Γαβαλούς, ακολουθώντας το δρομολόγιο, Ελληνικά – Άνω Κεράσοβο – Κάτω Κεράσοβο – Ζευγαράκι – Φραγκουλέικα - Κλεισορρεύματα – Λυσιμαχία – Αγγελόκαστρο.\nΤην Πέμπτη 19-9-2019 και κατά τις ώρες 08:00 έως 15:00, στην περιοχή του Αστυνομικού Τμήματος Αιτωλικού, ακολουθώντας το δρομολόγιο, Αγγελόκαστρο – Σταμνά – Άγιος Ηλίας – Γουριά – Πεντάλοφος – Λεσίνι – Μάστρο – Κατοχή – Χρυσοβέργι.\nΤην Παρασκευή 20-9-2019 και κατά τις ώρες 16:00 έως 23:00, στην περιοχή του Αστυνομικού Τμήματος Μεσολογγίου, ακολουθώντας το δρομολόγιο, Ελληνικά- Μούσουρα - Άγιος Γεώργιος – Κουτσοχέρι – Περιθώρι – Κάτω Βασιλική- Γαυρολίμνη - Τρίκορφο.\nΤο Σάββατο 21-9-2019 και κατά τις ώρες 08:00 έως 14:00, στην περιοχή του Αστυνομικού Τμήματος Ναυπακτίας, ακολουθώντας το δρομολόγιο, Καταφύγιο – Αναβρυτή – Άνω Χώρα – Κάτω Χώρα – Ελατού – Τερψιθέα – Λιμνίτσα.\nΗ Γενική Περιφερειακή Αστυνομική Διεύθυνση Δυτικής Ελλάδας, πληροφορεί τους πολίτες ότι η Κινητή Αστυνομική Μονάδα της Διεύθυνσης Αστυνομίας Αιτωλίας, την ερχόμενη εβδομάδα (2-9-2019 έως 8-9-2019) θα βρίσκεται στις εξής περιοχές:\nΤην Δευτέρα 2-9-2019 και κατά τις ώρες 18:00 έως 01:00, στην περιοχή του Αστυνομικού Τμήματος Ξηρομέρου, ακολουθώντας το δρομολόγιο, Παλαιομάνινα - Στρογγυλοβούνι – Αγράμπελα - Πρόδρομος - Χρυσοβίτσα – Μαχαιρά – Μπαμπίνη – Σκουρτού.\nΤην Τρίτη 3-9-2019 και κατά τις ώρες 17:00 έως 24:00, στην περιοχή του Αστυνομικού Σταθμού Γαβαλούς, ακολουθώντας το δρομολόγιο, Άνω Μακρυνού - Ποταμούλα - Μεσάριστα - Λιθοβούνι - Δαφνιάς - Καψοράχη - Κάτω Μακρυνού.\nΤην Τέταρτη 4-9-2019 και κατά τις ώρες 9:00 έως 15:00, στην περιοχή του Αστυνομικού Σταθμού Γαβαλούς, ακολουθώντας το δρομολόγιο, Ελληνικά – Άνω Κεράσοβο – Κάτω Κεράσοβο – Ζευγαράκι – Φραγκουλέικα - Κλεισορρεύματα – Λυσιμαχία – Αγγελόκαστρο.\nΤην Πέμπτη 5-9-2019 και κατά τις ώρες 14:00 έως 20:00, στην περιοχή του Αστυνομικού Τμήματος Αιτωλικού, ακολουθώντας το δρομολόγιο, Αγγελόκαστρο – Σταμνά – Άγιος Ηλίας – Γουριά – Πεντάλοφος – Λεσίνι – Μάστρο – Κατοχή – Χρυσοβέργι.\nΤην Παρασκευή 6-9-2019 και κατά τις ώρες 08:00 έως 15:00, στην περιοχή του Αστυνομικού Τμήματος Μεσολογγίου, ακολουθώντας το δρομολόγιο, Ελληνικά - Μούσουρα – Άγιος Γεώργιος – Κουτσοχέρι – Περιθώρι – Κάτω Βασιλική – Γαυρολίμνη - Τρίκορφο.\nΤο Σάββατο 7-9-2019 και κατά τις ώρες 08:00 έως 15:00, στην περιοχή του Αστυνομικού Τμήματος Ναυπακτίας, ακολουθώντας το δρομολόγιο, Καταφύγιο – Αναβρυτή – Άνω Χώρα – Κρυονέρια – Ελατού – Τερψιθέα - Λιμνίστα.\nΗ Γενική Περιφερειακή Αστυνομική Διεύθυνση Δυτικής Ελλάδας, πληροφορεί τους πολίτες ότι η Κινητή Αστυνομική Μονάδα της Διεύθυνσης Αστυνομίας Αιτωλίας, την ερχόμενη εβδομάδα (5-8-2019 έως 11-8-2019) θα βρίσκεται στις εξής περιοχές:\nΤην Δευτέρα 5-8-2019 και κατά τις ώρες 17:00 έως 24:00, στην περιοχή του Αστυνομικού Τμήματος Ναυπακτίας, ακολουθώντας το δρομολόγιο, Φαμήλα – Στράνωμα – Δορβιτσά – Ποκίστα – Μηλιά – Σίμος – Παλαιόπυργος - Πλάτανος.\nΤην Τρίτη 6-8-2019 και κατά τις ώρες 09:00 έως 15:00, στην περιοχή του Αστυνομικού Σταθμού Γαβαλούς, ακολουθώντας το δρομολόγιο, Άνω Μακρυνού - Ποταμούλα - Λιθοβούνι - Δαφνιάς - Άγιος Ανδρέας - Καψοράχη Κάτω Μακρυνού.\nΤην Τέταρτη 7-8-2019 και κατά τις ώρες 8:00 έως 14:00, στην περιοχή του Αστυνομικού Τμήματος Αιτωλικού, ακολουθώντας το δρομολόγιο, Αγγελόκαστρο – Σταμνά – Άγιος Ηλίας – Γουριά – Πεντάλοφος – Λεσίνι – Μάστρο – Κατοχή – Χρυσοβέργι.\nΤην Πέμπτη 8-8-2019 και κατά τις ώρες 15:00 έως 22:00, στην περιοχή του Αστυνομικού Σταθμού Γαβαλούς, ακολουθώντας το δρομολόγιο, Ελληνικά – Άνω Κεράσοβο – Κάτω Κεράσοβο – Ζευγαράκι – Φραγκουλέικα - Κλεισορρεύματα – Λυσιμαχία - Αγγελόκαστρο.\nΤην Παρασκευή 9-8-2019 και κατά τις ώρες 08:00 έως 15:00, στην περιοχή του Αστυνομικού Τμήματος Ξηρομέρου, ακολουθώντας το δρομολόγιο, Παλαιομάνινα - Στρογγυλοβούνι – Αγράμπελα - Πρόδρομος - Χρυσοβίτσα – Μαχαιρά – Μπαμπίνη – Σκουρτού.\nΤο Σάββατο 10-8-2019 και κατά τις ώρες 08:00 έως 14:00, στην περιοχή του Αστυνομικού Τμήματος Αιτωλικού, ακολουθώντας το δρομολόγιο, Αγγελόκαστρο – Σταμνά – Άγιος Ηλίας – Γουριά – Πεντάλοφος – Λεσίνι – Μάστρο – Κατοχή.\nΗ Γενική Περιφερειακή Αστυνομική Διεύθυνση Δυτικής Ελλάδας, πληροφορεί τους πολίτες ότι η Κινητή Αστυνομική Μονάδα της Διεύθυνσης Αστυνομίας Ακαρνανίας, την ερχόμενη εβδομάδα (5-8-2019 έως 11-8-2019), θα βρίσκεται στις εξής περιοχές:\nΤην Δευτέρα 5-8-2019 και κατά τις ώρες 08.00 - 14.00 στην περιοχή του Αστυνομικού Τμήματος Αμφιλοχίας, ακολουθώντας το δρομολόγιο, Λουτρό - Ανοιξιάτικο - Μενίδι – Συκούλα- Μαρλέσιο- Καστριώτισσα- Λαγκαδάς- Ελαιοχώριο.\nΤην Τρίτη 6-8-2019 και κατά τις ώρες 00 - 22.00 στην περιοχή του Αστυνομικού Τμήματος Αγίου Βλασίου, ακολουθώντας το δρομολόγιο, Ποταμούλα – Αμπέλια – Άγιος Βλάσιος - Χούνη- Πεντάκορφος - Κυππάρισσος.\nΤην Τετάρτη 7-8-2019 και κατά τις ώρες 00 - 15.00 στην περιοχή του Αστυνομικού Τμήματος Εμπεσού, ακολουθώντας το δρομολόγιο, Μαλεσιάδα- Αλευράδα- Χαλκιόπουλο- Θύαμος- Πατιόπουλος- Χρυσοπηγή- Χρυσοράχη- Φλωριάδα.\nΤην Πέμπτη 8-8-2019 και κατά τις ώρες 15:00 έως 22:00 στην περιοχή του Αστυνομικού Τμήματος Κατούνας, ακολουθώντας το δρομολόγιο, Αρχοντοχώρι - Αετός - Κομποτή - Τρυφός - Κονοπίνα – Παπαδάτες – Φυτείες.\nΤην Παρασκευή 9-8-2019 και κατά τις ώρες 15:00 έως 22:00 στην περιοχή του Αστυνομικού Τμήματος Ακτίου - Βόνιτσας, ακολουθώντας το δρομολόγιο, Περατιά- Πλαγιά- Πογωνιά- Πάλαιρος- Μύτικας - Κανδύλα - Βάρνακα.\nΤο Σάββατο 10-8-2019 και κατά τις ώρες 08:00 έως 14:00 στην περιοχή του Αστυνομικού Τμήματος Θέρμου, ακολουθώντας το δρομολόγιο, Νερομάνα- Καλλιθέα – Λευκό – Ταξιάρχης- Μέγα Δέντρο- Αετόπετρα- Δρυμώνας - Κάτω Χρυσοβίτσα – Πετροχώρι.\nΠου θα βρίσκεται η ΚΑΜ Ακαρνανίας αυτή την εβδομάδα\nΗ Γενική Περιφερειακή Αστυνομική Διεύθυνση Δυτικής Ελλάδας, πληροφορεί τους πολίτες ότι η Κινητή Αστυνομική Μονάδα της Διεύθυνσης Αστυνομίας Ακαρνανίας, την ερχόμενη εβδομάδα (29-7-2019 έως 3-8-2019), θα βρίσκεται στις εξής περιοχές:\nΤην Δευτέρα 29-7-2019 και κατά τις ώρες 08.00 - 14.00 στην περιοχή του Αστυνομικού Τμήματος Αμφιλοχίας, ακολουθώντας το δρομολόγιο, Λουτρό - Ανοιξιάτικο - Μενίδι – Συκούλα- Μαρλέσιο- Καστριώτισσα- Λαγκαδάς- Ελαιοχώριο.\nΤην Τρίτη 30-7-2019 και κατά τις ώρες 15.00 - 22.00 στην περιοχή του Αστυνομικού Τμήματος Αγίου Βλασίου, ακολουθώντας το δρομολόγιο, Ποταμούλα – Αμπέλια – Άγιος Βλάσιος - Χούνη- Πεντάκορφος - Κυππάρισσος.\nΤην Τετάρτη 31-7-2019 και κατά τις ώρες 08.00 - 15.00 στην περιοχή του Αστυνομικού Τμήματος Εμπεσού, ακολουθώντας το δρομολόγιο, Μαλεσιάδα- Αλευράδα- Χαλκιόπουλο- Θύαμος- Πατιόπουλος- Χρυσοπηγή- Χρυσοράχη- Φλωριάδα.\nΤην Πέμπτη 1-8-2019 και κατά τις ώρες 15:00 έως 22:00 στην περιοχή του Αστυνομικού Τμήματος Κατούνας, ακολουθώντας το δρομολόγιο, Αρχοντοχώρι - Αετός - Κομποτή - Τρυφός - Κονοπίνα – Παπαδάτες – Φυτείες.\nΤην Παρασκευή 2-82019 και κατά τις ώρες 15:00 έως 22:00 στην περιοχή του Αστυνομικού Τμήματος Ακτίου - Βόνιτσας, ακολουθώντας το δρομολόγιο, Περατιά- Πλαγιά- Πογωνιά- Πάλαιρος- Μύτικας - Κανδύλα - Βάρνακα.\nΤο Σάββατο 3-8-2019 και κατά τις ώρες 08:00 έως 14:00 στην περιοχή του Αστυνομικού Τμήματος Θέρμου, ακολουθώντας το δρομολόγιο, Νερομάνα- Καλλιθέα – Λευκό – Ταξιάρχης- Μέγα Δέντρο- Αετόπετρα- Δρυμώνα- Κάτω Χρυσοβίτσα – Πετροχώρι.


EL - Tριάρα του ΠΑΟΚ επί του ΟΦΗ στην άδεια Τούμπα\nTριάρα του ΠΑΟΚ επί του ΟΦΗ στην άδεια Τούμπα\nO ΠΑΟΚ επικράτησε του ΟΦΗ στην Τούμπα για την 4η αγωνιστική της Super League.\nΟ Δικέφαλος του Βορρά μπήκε φουριόζος στο ματς και άνοιξε το σκορ στο 8ο λεπτό με υπέροχο γκολ του Ελ Καντουρί, όμως στο τελευταίο 20λεπτο δέχτηκε αρκετές φάσεις με τον ΟΦΗ να χάνει μεγάλες ευκαιρίες.\nΩστόσο, στο φινάλε (89΄και 92΄) ο Σφιντέρσκι που είχε περάσει ως αλλαγή διεύρυνε το προβάδισμα επιστρέφοντας στα γκολ και σφράγισε τους τρεις πολύτιμους βαθμούς για τον Δικέφαλο του Βορρά.\nΗ ομάδα του Αμπέλ Φερέιρα επέστρεψε στις νίκες μετά από δύο ισοπαλίες στο πρωτάθλημα, φτάνοντας τους 8 βαθμούς και πηγαίνοντας με ηρεμία στη διακοπή του πρωταθλήματος.\nΟ ΠΑΟΚ είχε και δύο δοκάρια στο ματς, το πρώτο πριν προηγηθεί, με κεφαλιά του Μάτος (επέστρεψε στην ενδεκάδα) στο 4ο λεπτό και ένα στο πρώτο λεπτό των καθυστερήσεων με σουτ του Τζόλη (90΄+1΄), όταν ουσιαστικά είχε κριθεί η αναμέτρηση.\nΔοκάρι είχε και ο ΟΦΗ με φοβερό μακρινό σουτ του Ναμπί στο 36΄, ενώ οι Κρητικοί είχαν κι άλλες σπουδαίες στιγμές στο τελευταίο 20λεπτο, αλλά η αστοχία και οι αποκρούσεις του Ζίβκοβιτς του στέρησαν το γκολ που ίσως άξιζε.\nPrevΠροηγούμενο ΆρθροΣυνάντηση Ερντογάν-Σάρατζ στην Κωνσταντινούπολη\nΕπόμενο ΆρθροΆλλαξαν οι ώρες κοινής ησυχίας – Τι θα πρέπει να ξέρετεNext


Προϊόντα | Nexa Greece\nΗ NEXA AUTOCOLOR® διανέμει πρωτοποριακά προϊόντα βαφής αυτοκινήτων για να ενισχύσει την αποτελεσματικότητα και την κερδοφορία των φανοβαφείων, κατανοώντας της διαδικασία επισκευής και τις απαιτήσεις της αγοράς.\nΗ Nexa Autocolor είναι ένας ηγέτης στη βιομηχανία χρωμάτων. Η ολοκληρωμένη σειρά της περιλαμβάνει αξεπέραστα χρώματα στην αγορά, ενώ παράλληλα διανέμει προϊόντα υψίστης ποιότητας και εξαιρετικής απόδοσης, καθώς συμβαδίζει με τις σκληρότερες νομοθετικές απαιτήσεις.\nΗ Nexa Autocolor απευθύνεται αποτελεσματικά σε καίρια ζητήματα που αφορούν στο κέρδος του πελάτη αναπτύσσοντας τα νέα της προϊόντα. Αυτά περιλαμβάνουν ταχύτητα, κάλυψη, τεχνολογία και ποιότητα. Όλα τα προϊόντα είναι δοκιμασμένα για να διασφαλίζεται ότι συναντούν τα υψηλότερα στάνταρ επισκευής.\nΗ Nexa Autocolor είναι η φυσική επιλογή συνεργάτη για τις βαφές κάθε φανοβαφείου που θέλει προϊόντα και διαδικασίες που επιφέρουν μέγιστη παραγωγικότητα καθώς επιτυγχάνουν το βέλτιστο αποτέλεσμα.


Τρίπολη | Εκδήλωση με την υπογραφή Ταλαγάνη - Αφιέρωμα στον Ιωάννη Γιαννόπουλο, ιδρυτή του πρώτου Ελληνικού σχολείου στην Αμερική! - Kalimera Arkadia\nΤρίπολη | Εκδήλωση με την υπογραφή Ταλαγάνη - Αφιέρωμα στον Ιωάννη Γιαννόπουλο, ιδρυτή του πρώτου Ελληνικού σχολείου στην Αμερική!\nΤρίτη, 21 Ιανουαρίου 2020 15:58\nAnonumos\tΤετάρτη, 22 Ιανουαρίου 2020 10:15 Σύνδεσμος σχολίου\nΤι σχέσει έχει αυτη η εκδήλωση με το 1821??\nArkas\tΤετάρτη, 22 Ιανουαρίου 2020 10:13 Σύνδεσμος σχολίου\nΟ Γιαννοπουλος ήταν από την Μεσσηνία και απλώς έφτιαξε\nΤο σπίτι που αργότερα χρησιμοποιήθηκε ως σχολείο στην Αμερικη. Δεν ήταν δάσκαλος και ΔΕΝ δίδαξε ποτέ Ελληνόπουλα στην Αμερική γιατί τότε ΔΕΝ υπήρχε\nΟμογενεια.Ποιος σκέφτηκε αυτή την εκδήλωση?\nAnonymos arkas\tΤετάρτη, 22 Ιανουαρίου 2020 09:10 Σύνδεσμος σχολίου\nΑν είναι έτσι όπως τα λέτε γιατί δεν συμμετέχει και η\nπαναρκαδικη Ομοσπονδία Αμερικής ?\nΜηπως γιατί ξέρει ότι ο Γιαννοπουλος ΔΕΝ καταγόταν\nΑπό την Αρκαδία??\nΑνωνυμος\tΤετάρτη, 22 Ιανουαρίου 2020 08:35 Σύνδεσμος σχολίου\nΠοιος πλήρωσε την προτομή του Γιαννοπουλου?\nΠοιος την παρήγγειλε?και ποτε?


Η σκοτεινή, μεταμεσονύχτια ΑΔΥΝΑΜΙΑ του Άργους Ορεστικού - Ιnkastoria.gr\nΗ σκοτεινή, μεταμεσονύχτια ΑΔΥΝΑΜΙΑ του Άργους Ορεστικού\nΣτα μπαρ όλοι κάτι περιμένουν. Πίνοντας. Γι αυτό έχουν φτιαχτεί τα μπαρ. Γιατί δημιουργούν την αίσθηση (ή την ψευδαίσθηση) στον επισκέπτη τους πως θα βρουν αυτό που ψάχνουν: Πάθος, λύτρωση, ζεστασιά, απομόνωση, εκτόνωση, χαλάρωση… Άλλοι βρίσκουν νωρίτερα αυτό που αναζητούν και φεύγουν, άλλοι (λιγότερο τυχεροί) μεθούν αναμένοντάς το, μέχρι να μπει το τελευταίο τραγούδι και να δυναμώσουν τα φώτα.\nΤο μυστικό σε ένα πετυχημένο μπαρ είναι να κάνει αυτή τη διαδικασία λιγότερο βασανιστική ή τουλάχιστον να μπορεί να ξοδεύει τη νύχτα πιο δελεαστικά από τον ύπνο. Στον ομιχλώδη αέρα τους. Και αυτό θέλει τέχνη να το πετύχεις…\nΚανά δυο χιλιόμετρα έξω από την πόλη, ανάμεσα στα χωράφια, ή το ξέρεις ή χάνεσαι. Το ξέρουν όμως. Όλοι. Δεν είναι και λίγα 17 χρόνια. Εκατοντάδες κοπέλες έχουν περάσει από κει, χιλιάδες οι θαμώνες. Από τις καλές εποχές που μοίραζαν χαμόγελα έμπλεα υποσχέσεων πάνω από 25 κορίτσια, μέχρι σήμερα που δύσκολα ξεπερνούν τα πέντε ζευγάρια οι ψηλοτάκουνες γόβες. Και έχουν περάσει από ‘κει Σειρήνες απ’ όλες τις φυλές: Ρουμανία, Σκόπια, Βουλγαρία, Ρωσία, Κούβα, Τζαμάικα και Ελλάδα φυσικά.\nΚαι μια έμεινε. Λίγο ο έρωτας, λίγο που της άρεσε εδώ, στέριωσε η Αντριάνα κι έγινε Αργείτισα, και το πήρε από τον πρώην άντρα της και έχει τα κότσια να το δουλεύει μοναχή της 10 ολόκληρα χρόνια.\n«Παιδί ήρθα. Την έκανα από το σπίτι και ήρθα με τα πόδια. Από τη Ρουμανία με τα πόδια. Πέρασα τα Σκόπια και μετά από τα βουνά. Το φαντάζεσαι; Είκοσι χρονών ήμουνα. Ήταν ένας στη Θήβα, καλός άνθρωπος, μας πρόσεχε, μας φερόταν καλά. Έκατσα αρκετά εκεί. Μετά όλη την Ελλάδα γύρισα».\nΤα νυχτοκάματα στη Θήβα και την Άρτα θυμάται ακόμη. Καλός κόσμος, δουλειά, πέρασε καλά. Τώρα ίσα ίσα να ζούμε μου λέει η ιδιοκτήτρια της ΑΔΥΝΑΜΙΑΣ, ενός από τα ιστορικότερα στριπτιτζάδικα της Δυτικής Μακεδονίας.\nΑπό τα δύο κατοστάρια pioneer παίζει σε cd λαϊκά. Παλιά και ξένα, ζωντανές ηχογραφήσεις, καψουροτράγουδα και ζεϊμπέκικα. «Έχω και laptop» αλλά έχει χαλάσει το internet» μου λέει η Αντριάνα που ήρθε στο Άργος, δούλεψε, παντρεύτηκε, χώρισε, και τώρα το κρατάει με νύχια και με δόντια αναπολώντας τα χρόνια της αίγλης. Τότε που κάθε μέρα δεν έπεφτε καρφίτσα ούτε στα δυο μπαρ, ούτε στα σκοτεινά καναπεδάκια για τα πριβέ.\n«Τώρα ο κόσμος έρχεται να χαλαρώσει, να ξεχαστεί. Μιλάνε, κλαίνε, καψουρεύονται τα κορίτσια, τσακώνονται, κάνουν ζημιές, όλα. Και τραγούδια ζητάνε. Συνέχεια. Παραγγελιές. Να ακούσουν την καψούρα τους. Να ξεχαστούν από τα προβλήματά τους. Αυτό τους νοιάζει»…\n«Στους καυγάδες καθαρίζω μόνη μου» μου λέει. «Έχω τον τρόπο μου». Σκέφτεται και να γυρίσει πίσω στη Ρουμανία. Ή να ανοίξει ένα καφενείο Pub πάλι εδώ στο Άργος. Δεν μοιάζει σίγουρη για τίποτα: «Είναι και η κρίση. Φεύγουνε και τα κορίτσια. Δεν θέλουν πια να δουλέψουν στην Ελλάδα. Δεν έχει λεφτά. Παλιά καθόντουσαν πέντε, έξι χρόνια. Έχω παντρέψει και δυο κοπέλες. Κουμπαριές. Σε φίλες κολλητές».\nΗ Αντριάνα ξέρει πως είναι δύσκολο αυτό που έλαχε/διάλεξε/αποφάσισε/επέλεξε/θέλει/αναγκάστηκε να κάνει. Το παλεύει όμως. Αντρίκια και τίμια. Κρατάει το μπαρ, μεγαλώνει το παιδί της, ονειρεύεται και σχεδιάζει το επόμενο βήμα σε καιρούς χαλεπούς και μυστήριους. Πιο μυστήριους από την ΑΔΥΝΑΜΙΑ. Πιο σκοτεινούς και πιο άτιμους. Κι εμείς περάσαμε αληθινά καλά. Κι ας θέλει η Αντριάνα να αλλάξει την παλιά μοκέτα…\nΣτεριανὴ ζάλη, Νίκος Καββαδίας\nΣυλλογή “Πούσι” (1947)


Ενοικιαση Αυτοκινητου Λυγαρια | Elite Ενοικιασεις Αυτοκινητων Λυγαρια\nΕιδικές Προσφορές Λυγαρια\n31/05 - 18/06\nΚαμία Επιπλέον Χρεώση Λυγαρια\nΗ Elite Rent a Car Λυγαρια εγγυάται για ενοικιασεις αυτοκινητων Λυγαρια καμία κρυφή επιπλέον χρέωση. Μπορείτε να είστε βέβαιοι ότι θα πληρώσετε το ακριβές πόσο που συμφωνήθηκε για την ενοικιαση αυτοκινητου σε Λυγαρια, και ότι δεν θα υπάρχουν δυσάρεστες εκπλήξεις.\nΑπεριόριστα Χιλιόμετρα για Λυγαρια\nΗ Elite Rent a Car Λυγαρια σας προσφέρει απεριόριστα χιλιόμετρα κάνοντας ενοικιασεις αυτοκινητων για Λυγαρια. Οδηγήστε ελεύθερα στην περιοχή Λυγαρια επιλέγοντας ενοικιαση αυτοκινητου Λυγαρια χωρίς τον φόβο κάποιας επιπλέον χρέωσης.\nΚαλύτερες Tιμές Ενοικίασης Αυτοκινήτου Λυγαρια\nΕνοικιάζοντας ένα αυτοκίνητο από την Elite Rent a Car Λυγαρια σας εγγυόμαστε ότι θα λάβετε την καλύτερη τιμή για ενοικιαση αυτοκινητου Λυγαρια. Μπορούμε να συναγωνιστούμε οποιαδήποτε ανταγωνιστική τιμή στις ενοικιασεις αυτοκινητων για Λυγαρια.\n24ωρη Oδική Βοήθεια Λυγαρια\nΗ Elite Rent a Car Λυγαρια προσφέρει 24ωρη οδική βοήθεια για όλα τα ενοικιαζομενα αυτοκινητα για Λυγαρια. Οδηγήστε άνετα στην περιοχή Λυγαρια γνωρίζοντας ότι με την ενοικιαση αυτοκινητου Λυγαρια καλύπτεστε σε οποιαδήποτε κατάσταση.\nΔοκιμάστε την Elite Ενοικιαση Αυτοκινητου Λυγαρια\nΗ Elite Ενοικιασεις Αυτοκινητων είναι ο ηγέτης στις υπηρεσίες ενοικιασεις αυτοκινητων για Λυγαρια. Προσφέρουμε στους πελάτες μας τις καλύτερες τιμές για ενοικιαση αυτοκινητου σε Λυγαρια και πάντα σας παρέχουμε καλά διατηρημένα αυτοκίνητα για ασφαλή ενοικιαζομενα αυτοκινητα . Παρέχουμε άριστες υπηρεσίες που μας καθιστούν σοφή επιλογή για ενοικιαση αυτοκινητου Λυγαρια. Ο μεγάλος στόλος μας εγγυάται ότι θα βρείτε το ιδανικό αυτοκίνητο για ενοικιαση αυτοκινητων. Απολαύστε την οδήγηση γύρω από το Λυγαρια με ενοικιασεις αυτοκινητων από την Elite και φροντίστε να επισκεφθείτε όλες τις τοποθεσίες που η Κρήτη έχει να προσφέρει. Σας ευχαριστούμε που επιλέξατε την Elite Ενοικιαση Αυτοκινητου Λυγαρια, τη σοφή επιλογή για ενοικιασεις αυτοκινητων στην Κρήτη.\nCopyright 2019 | Elite Car Hire Λυγαρια


βιβλίο – Κοινωνικό Ιατρείο-Φαρμακείο Αλληλεγγύης Δράμας\nΟ πολιτικός Ιωάννης Μεταξάς στο βιβλίο Ιστορίας Γ’ Λυκείου\nΑπόψεις Comments Off on Ο πολιτικός Ιωάννης Μεταξάς στο βιβλίο Ιστορίας Γ’ Λυκείου\nΣχολικό βιβλίο, λεζάντα στη φωτογραφία του Μεταξά (σελ. 107)\nΟ Ιωάννης Μεταξάς (18711941) επέβαλε δικτατορικό καθεστώς την 4η Αυγούστου του 1936, επηρεασμένος από τα φασιστικό καθεστώτα και με τη συναίνεση του Βασιλιά Γεωργίου του Β’. Σε διεθνές επίπεδο, προσέδεσε την Ελλάδα στο άρμα της φιλοαγγλικής επιρροής και ηγήθηκε της ελληνικής αντίστασης στην ιταλική εισβολή έως το θάνατό του, τον Ιανουάριο του 1941.\nΣχολικό βιβλίο, αφήγηση (σελ. 119)\nΟ Ιωάννης Μεταξάς απέρριψε την ιταμή αξίωση: η Ελλάδα θα υπεράσπιζε, έστω και με τα όπλα, τα κυριαρχικά της δικαιώματα. Η αντίδραση του Έλληνα πρωθυπουργού θα συνοψιστεί έκτοτε στη λέξη «Όχι».\nΣχολικό βιβλίο, πηγή (σελ. 118-119)\nη αφήγηση του Γκράτσι για την επίδοση του τελεσιγράφου ( … Ο φρουρός άρχισε να χτυπά ένα ηλεκτρικό κουδούνι … επιτέλους το κουδούνισμα ξύπνησε τον ίδιο τον Μεταξά… Ο Μεταξάς είχε φορέσει μία σκούρη μάλλινη ρόμπα, από το γιακά της οποίας φαινόταν ένα μετριότατο βαμβακερό νυχτικό … Τα χέρια που κρατούσαν το χαρτί έτρεμαν ελαφρά … έβλεπα τα μάτια να βουρκώνουν …)\nΕμανουέλε Γκράτσι, Η αρχή του τέλους, Εστία, σελ. 284-285)\nΤι δε λέει:\n1. Ο Μεταξάς σ’ όλη τη διάρκεια της στρατιωτικής και πολιτικής του σταδιοδρομίας ήταν οπαδός αυταρχικών μεθόδων και συστημάτων, ότι η απέχθειά του προς τη Δημοκρατία ενισχύθηκε με τη θητεία του στον κοινοβουλευτισμό. (Ιστορία Ελληνικού Έθνους, ΙΕ, σελ.380)\n2. Κατ’ ουσίαν υπήρξε ένας τυχοδιώκτης. Αφοσιώνεται στον Κωνσταντίνο του οποίου τις ικανότητες δεν εκτιμά. Γίνεται υπασπιστής του Βενιζέλου, κατά τη διάρκεια των Βαλκανικών, προς τον οποίο όμως έχει δυσπιστία. Φτάνει ως την Αρχηγία του Επιτελείου το 1915. Δημιουργεί το παραστρατιωτικό σώμα των Επίστρατων (1916) και συγκρούεται με το Βενιζέλο. Μετά την απομάκρυνση του Κωνσταντίνου από τους συμμάχους, τον Ιούνιο 1917 μαζί με άλλους επίλεκτους φιλοβασιλικούς εξορίζεται στην Κορσική. Καταδικάζεται σε θάνατο για τη συμμετοχή του στα γεγονότα του Νοεμβρίου 1916. Επιστρέφει στην Αθήνα μετά την ήττα του Βενιζέλου στις εκλογές Νοεμβρίου 1920. Παραγκωνίζεται από το Δ. Γούναρη. Διαφωνεί με τη Μικρασιατική εκστρατεία και αφοσιώνεται στην πολιτική. Συμμετέχει στο κίνημα 1923 και μετά την αποτυχία του καταδικάζεται για δεύτερη φορά σε θάνατο. Το Κόμμα των Ελευθεροφρόνων συμμετέχει στην Οικουμενική Κυβέρνηση Αλέξανδρου Ζαΐμη και το Δεκέμβρη 1926 ο Μεταξάς γίνεται υπουργός Συγκοινωνιών. Συνάπτει μεγάλες συμβάσεις για τις οποίες αμφισβητείται η ανιδιοτέλειά του (Το 1927 φτιάχνει και καινούργιο σπίτι). Συμμετέχει σε κυβέρνηση Συνασπισμού. Συνεργάζεται με τον στρατηγό Πλαστήρα. Στις εκλογές Αυγούστου 1928 νικά ο Βενιζέλος ενώ ο Μεταξάς ηττάται και προσωπικά στην Κεφαλλονιά, αποφασίζει να εγκαταλείψει την πολιτική. Το 1931 ο Βενιζέλος τον απαλλάσσει από τις κατηγορίες για το διάστημα που υπήρξε υπουργός Συγκοινωνιών. Το 1932 συμμετέχει στις εκλογές του Σεπτεμβρίου, στρέφεται προσωπικά εναντίον του Ελ. Βενιζέλου. Το 1934 συμφωνεί με το Βενιζέλο για την υπογραφή του βαλκανικού συμφώνου. Πίσω από τις πλάτες του Π. Τσαλδάρη Μεταξάς και Κονδύλης δυσπιστώντας μεταξύ τους σχεδιάζουν δικτατορία. Συμμετέχει στην καταστολή του κινήματος 1ης Μαρτίου 1935. 25 Νοεμβρίου 1935 επιστρέφει ο Γεώργιος που δέχεται και παρασημοφορεί το Μεταξά. Ιανουάριος 1936, πεθαίνει ο Κονδύλης, Μάρτιος 1936, πεθαίνει ο Βενιζέλος – ο Μεταξάς είναι αντιπρόεδρος της Κυβέρνησης Δεμερτζή και Υπουργός Στρατιωτικών. Απρίλιος 1936, πεθαίνει ο Δεμερτζής και ο Μεταξάς γίνεται πρωθυπουργός. Μάϊος 1936, πεθαίνει ο Τσαλδάρης. Αιματηρά γεγονότα στη Θεσσαλονίκη αλλά και σε άλλες πόλεις όπως ο Βόλος. Προκήρυξη πανελλαδικής απεργίας για 5 Αυγούστου 1936. 4 Αυγούστου 1936, Βασιλικά Διατάγματα α) «περί διαλύσεως της Γ΄ Αναθεωρητικής Βουλής των Ελλήνων» και β) περί αναστολής των διατάξεων των άρθρων 5, 6, 10, 11, 12, 14, 20, και 95 του Συντάγματος καθ’ όλην την χώραν».\n(Επιλογή από το βιογραφικό σημείωμα του Χρ. Χρηστίδη στην έκδοση των ημερολογίων του Ιωάννη Μεταξά.)\n3. Ο Μεταξάς, όταν κλήθηκε ως στρατιωτικός να πάει στο μέτωπο της Μικράς Ασίας, αρνήθηκε επειδή έκρινε ότι η εκστρατεία θα οδηγούσε στην καταστροφή! Προφανώς 20 χρόνια μετά δεν είχε πρόβλημα να ηγηθεί ενός πολέμου στον οποίο δε συμμετείχε και δεν υπήρχε κίνδυνος να σκοτωθεί ο ίδιος.\n4. Και ένα ανέκδοτο: θαυμάζουμε τον Μεταξά που είπε το «όχι» γιατί είναι ο μόνος που ήθελε να πει «ναι».\nΣυμπέρασμα: Μάλλον επιχειρείται μονόπλευρη παρουσίαση και εξωραϊσμός του Μεταξά και της δικτατορίας του. Η ιστορία ξαναγράφεται επιλεκτικά για να υπηρετήσει νέες σκοπιμότητες. Το βιβλίο θα μπορούσε να είναι συνοπτικότερο και πληρέστερο.\nΜπορείτε να βρείτε το σχολικό βιβλίο στο site του παιδαγωγικού ινστιτούτου. http://www.pi-schools.gr/lessons/history/\nΑΝΑΔΗΜΟΣΙΕΥΣΗ ΑΠΟ: http://istoria3.blogspot.gr/2007/12/blog-post_19.html\nPosted by Angelos at 08:02\tTagged with: βιβλίο, δικτατορία, σχολείο, φασισμός\nΟ ΟΕΔΒ έφυγε, η διαπλοκή μένει\nΠολιτικές ειδήσεις Comments Off on Ο ΟΕΔΒ έφυγε, η διαπλοκή μένει\nΜια ιστορία διαπλοκής (συγκρότημα Μπόμπολα, Πρώτο Θέμα, Real News) ξετυλίγεται μέσα από τη Διαύγεια σε σχέση με τις εκκρεμείς υποχρεώσεις του καταργηθέντος ΟΕΔΒ.\nΜπορεί ο ΟΕΔΒ (Οργανισμός Εκδόσεως Διδακτικών Βιβλίων) να καταργήθηκε, το ελληνικό δημόσιο ωστόσο όπως αποκάλυψε πρώτο το Λόγιος Ερμής καλείται να πληρώσει 2.392.461,50 ευρώ στην Πήγασος Εκδοτική, τις Εκδόσεις Πρώτο Θέμα και τη Real Media Α.Ε., για την προμήθεια 3 βιβλίων. Ένα χρόνο από την κατάργηση του οργανισμού, άγνωστα παραμένουν τα περιουσιακά στοιχεία του οργανισμού, καθώς και οι οικονομικές υποχρεώσεις του.\nΤην ίδια στιγμή, στη Διαύγεια δημοσιοποιούνται αποφάσεις που αφορούν την έγκριση υπέρογκων δαπανών για την προμήθεια βιβλίων μεταξύ των οποίων, αξίζει να σημειωθεί, τουλάχιστον ένα, η “Πάπισσα Ιωάννα”, του οποίου τα δικαιώματα δεν προστατεύονται από copyright και επομένως τα έξοδα παραγωγής του είναι ελάχιστα.\nΣυνολικά, και μέχρι τις 19/6/2013, έχουν αναρτηθεί στη Διαύγεια τρεις αποφάσεις που αφορούν την έγκριση δαπάνης για την προμήθεια βιβλίων για λογαριασμό του καταργηθέντος ΟΕΔΒ. Ιδαίτερο ενδιαφέρον παρουσιάζουν τα ονόματα των προμηθευτών: ΕΚΔΟΣΕΙΣ ΠΡΩΤΟ ΘΕΜΑ Α.Ε., ΠΗΓΑΣΟΣ ΕΚΔΟΤΙΚΗ Α.Ε. και REAL MEDIA Α.Ε.. Ο ορισμός της διαπλοκής!\n* Συνολικό ποσό 807.105,75 ευρώ στις ΕΚΔΟΣΕΙΣ ΠΡΩΤΟ ΘΕΜΑ Α.Ε. για την Εκκαθάριση Ανειλημμένων Υποχρεώσεων (Προμήθεια Βιβλίου «ΠΑΠΙΣΣΑ ΙΩΑΝΝΑ») του καταργηθέντος ΟΕΔΒ\n* Συνολικό ποσό 650.355,75 ευρώ στην ΠΗΓΑΣΟΣ ΕΚΔΟΤΙΚΗ Α.Ε. για την Εκκαθάριση Ανειλημμένων Υποχρεώσεων (Προμήθεια Βιβλίου «ΥΠΕΡΟΧΗ ΕΛΛΑΔΑ») του καταργηθέντος ΟΕΔΒ\n* Συνολικό ποσό 127.894,25 ευρώ (και όχι 935.000 όπως είχαμε γράψει νωρίτερα) στην REAL MEDIA A.Ε. για την Εκκαθάριση Ανειλημμένων Υποχρεώσεων (Προμήθεια Βιβλίου «ΑΘΗΝΑ 60 ΜΟΡΦΕΣ ΣΤΟ ΦΩΣ») του καταργηθέντος ΟΕΔΒ, αντίστοιχα.\nΟι συγκεκριμένες δαπάνες εγείρουν πολλά ερωτηματικά τόσο αναφορικά με τους όρους κοστολόγησης των εν λόγω εγχειριδίων (συνολικά 2.392.461,50 ευρώ), όσο και για τους όρους με τους οποίους διενεργήθηκε (αν διενεργήθηκε) διαγωνισμός για την επιλογή των συγκεκριμένων προμηθευτών.\nPosted by Angelos at 11:55\tTagged with: βιβλίο, διαφθορά, εκπαίδευση, επιχειρήσεις\nΑπόψεις Comments Off on Νέο βιβλίο ιστορίας Στ’ Δημοτικού: Όπισθεν ολοταχώς!\nΓράφουν οι Γ. Στόγιας, Α. Δημητρόπουλος, Ρ. Χόπλαρου.\nΤο νέο εγχειρίδιο ιστορίας για την Στ’ Δημοτικού που διανεμήθηκε φέτος στα σχολεία Ελλάδας και Κύπρου σηματοδοτεί ένα γιγάντιο άλμα προς τα πίσω, τόσο από πλευράς παιδαγωγικής μεθόδου όσο και από αυτής του περιεχομένου. Το έργο της συγγραφικής ομάδας (με επικεφαλής τον ιστορικό Ι. Κολιόπουλο), σε διάσταση και από την Ιστορία ως επιστήμη, και από την επιστήμη της Διδασκαλίας της Ιστορίας, αναπαράγει μια ιδέα της σχολικής ιστορίας ως μέσο εθνικού και ηθικού φρονηματισμού, με χειρότερο τρόπο από το προηγούμενο βιβλίο που ήρθε να αντικαταστήσει. Πληροί, δε, όλα τα κριτήρια κακής χρήσης της Ιστορίας, όπως αυτά έχουν διατυπωθεί και κυρωθεί στις σχετικές συστάσεις του Συμβουλίου της Ευρώπης Rec(2001)15 και Rec(2011)6 . Στο πλαίσιο της παρούσας παρέμβασης θα περιοριστούμε σε μια σειρά αρχικών σκέψεων και παρατηρήσεων.\nΟ τίτλος του βιβλίου στο εξώφυλλο είναι «Ιστορία του νεότερου και σύγχρονου κόσμου». Στο εσωτερικό του, αυτό μεταφράζεται σε δεκαπέντε (15) σελίδες ευρωπαϊκής ιστορίας και διακόσιες εννιά (209) σελίδες με επίκεντρο την ελληνική. Αντί τα παιδιά να γνωρίσουν πώς τα γεγονότα και οι μεγάλες αλλαγές συνδέονται μεταξύ τους σε τοπικό, περιφερειακό και παγκόσμιο επίπεδο, το ελληνικό έθνος ανάγεται σε μοναδικό, περιούσιο και ανάδελφο.\nΤο εκτεταμένο αφηγηματικό κείμενο (σε λόγια γλώσσα, δυσλειτουργική σε σχέση με το πλαίσιο επικοινωνίας για το οποίο προορίζεται) και οι μονοπρισματικές πηγές περιορίζουν την κατανόηση των ιστορικών θεμάτων.\nΑπουσιάζουν ερευνητικά ερωτήματα και δραστηριότητες των μαθητών που να προάγουν το κριτικό πνεύμα και τον ιστορικό εγγραματισμό τους. Η στείρα γεγονοτολογία, ο δογματισμός και η χρηστομάθεια δεν βοηθούν στην ανάπτυξη δεξιοτήτων και στη συγκρότηση εννοιών (π.χ. ιστορικός χρόνος, αλλαγή και συνέχεια, τεκμήριο, αιτία και συνέπεια, ιστορική σημαντικότητα). Το βιβλίο μαθητή και το βιβλίο εργασιών που το συνοδεύουν περιορίζονται κυρίως σε ερωτήσεις απομνημόνευσης χρονολογιών, τοποθεσιών και ονομάτων. Γενικά, η ιστορία αντιμετωπίζεται παιδαγωγικά ως ένα γλωσσικό μάθημα με ασκήσεις του τύπου «συμπληρώστε τα κενά». Σε αυτό το πνεύμα, δεν λείπουν και οι προτροπές σε «εκθέσεις ιδεών» όπως αυτή: «Ποια είναι, κατά τη γνώμη σας, η αξία της θυσίας του Μάρκου Μπότσαρη;» (σελ. 113).\nΗ πολεμική ιστορία, τα ηρωικά κατορθώματα «παλικαριών» (σελ. 83) που αψηφούν το θάνατο, συνθέτουν το συντριπτικά μεγαλύτερο μέρος της αφήγησης, αφήνοντας την πολιτική, οικονομική, κοινωνική, ιδεολογική και πολιτιστική ζωή να διαδραματίζουν συμπληρωματικό ρόλο. Η (αντρική) εθνική ιστορία γράφεται με το σπαθί. Και, φυσικά, οι απαραίτητες κοινοτοπίες της μισαλλόδοξης ρητορικής: Οι Έλληνες έχουν πάντα δίκαια, ενώ οι εχθρικοί λαοί (Βούλγαροι και Τούρκοι) έχουν πάντα άνομα συμφέροντα. Οι Έλληνες -ακόμη κι όταν επιτίθενται!- είναι αμυνόμενοι, απαντούν σε μία προηγούμενη πρόκληση. Όταν οι Έλληνες είναι ενωμένοι μεγαλουργούν. Όταν όμως επιτρέπουν στους ξένους να τους διχάσουν, έρχεται η καταστροφή.\nΣε κανένα σημείο δεν αφήνεται κάποια «σκιά» για τους ελληνικούς φορείς εξουσίας, είτε αυτοί αφορούν σε πρόσωπα είτε σε θεσμούς. Η Ορθόδοξη Εκκλησία είναι ένθερμη υποστηρίκτρια της Επανάστασης του ’21. Τόσο κατά την προεπαναστατική περίοδο, όσο και κατά τον αγώνα της Ανεξαρτησίας, οι πρόκριτοι και οι κλέφτες κινούνται με μόνη έγνοια τους το καλό της πατρίδας. Ακόμη και στο εγχειρίδιο του 1989 (που επαναφέρθηκε ύστερα από την απόσυρση εκείνου της ομάδας Ρεπούση) είχαμε, επί του θέματος, δύο αντιτιθέμενες πηγές με τον χαρακτηριστικό τίτλο «Οι Προεστοί προστάτευαν/καταπίεζαν τους ραγιάδες» (σελ 38-39).\nΣτη συνέχεια, μερικά αντιπροσωπευτικά «μαργαριτάρια» που αλιεύσαμε κατά την ανάγνωση του βιβλίου:\nΟ Κοσμάς ο Αιτωλός εγγράφεται, τουλάχιστον εν μέρει, στο πνεύμα του Νεοελληνικού Διαφωτισμού (σελ. 53).\nΤο «Κρυφό Σχολειό» αποτελεί «αποτύπωση στην εθνική συλλογική μνήμη» των δύσκολων συνθηκών για την παιδεία τα πρώτα μετά την Άλωση χρόνια. Μια σκοτεινή διατύπωση απέναντι στην εύγλωττη εικόνα του Γκύζη και το ποίημα του Πολέμη (σελ. 54-55). Όλα αυτά αντί να γραφτεί πως το «Κρυφό Σχολειό» είναι μύθος (ή έστω θρύλος, όπως το αποκαλούσε το εγχειρίδιο του 1989), και να συζητηθούν οι συνθήκες που οδήγησαν στην κατασκευή του και ο ρόλος τον οποίο επιτέλεσε.\nΓια την άλωση της Τριπολιτσάς, εν μέσω περιγραφών στρατηγικών σχεδίων και ηρωισμών, μαθαίνουμε ότι «Ακολούθησαν σφαγές και λεηλασίες» (σελ. 99). Έτσι, απρόσωπα, χωρίς τους αριθμούς, τα επίθετα και τα επιρρήματα που κοσμούν συνήθως τις τουρκικές βιαιοπραγίες.\nΌλες οι αναφορές στους Οθωμανούς και τους Τούρκους είναι αρνητικές, με αποκορύφωμα αυτή της πηγής στη σελ. 31 όπου ο μαθητής διαβάζει: «[…]Και αν θελήσει ο Πανάγαθος και φιλεύσπλαχνος Θεός και βοηθήσει να ελευθερωθεί το δυστυχισμένο γένος μας από τον τρομερό, απάνθρωπο, αντίχριστο και άσπλαχνο Τούρκο […]».\nΗ παρουσία των γυναικών στην ιστορία εξαντλείται σε τέσσερις σειρές για την Μπουμπουλίνα και τη Μαυρογένους (σελ. 92) και σε άλλες έντεκα για τα δικαιώματα των γυναικών (σελ. 188), και τα δύο εκτός του κύριου κειμένου της αφήγησης.\nΣύμφωνα με τους συγγραφείς, «η Ναυμαχία του Ναυαρίνου» επιτάχυνε τις εξελίξεις! Άρα, σε πείσμα κάθε ιστορικής αποτίμησης της πολιτικής, στρατιωτικής και οικονομικής κατάστασης των ελληνικών δυνάμεων κατά το 1827, το αναγνωρισμένο ανεξάρτητο ελληνικό κράτος ήταν μοιραίο ότι θα σχηματιζόταν. Φαίνεται θα ήταν γραμμένο στους ουρανούς!\nΣε αντιδιαστολή με τη μεγάλη έκταση του κειμένου που αφιερώνεται στην περιγραφή πολεμικών κατορθωμάτων και ηρωικών θανάτων, άλλα θέματα αντιμετωπίζονται ως ελάσσονος σημασίας. Π.χ. το γλωσσικό ζήτημα (σελ. 163), η βιομηχανική επανάσταση (σελ.156) και η Οκτωβριανή επανάσταση (σελ.192) καταλαμβάνουν από τρεις, εννιά και εννιά σειρές αντίστοιχα. Μόνο το κείμενο για τον Κανάρη, με μεγάλη γραμματοσειρά, είναι είκοσι τρεις σειρές.\nΣτο πνεύμα των σχολικών εορτών, με μια ομφαλοσκοπική αντιστροφή, ο Β’ παγκόσμιος πόλεμος αναφέρεται ως ένα παράρτημα του Αλβανικού έπους. Στην «ατυχέστερη» πρόταση όλου του βιβλίου, «ο πόλεμος ήταν το ολέθριο επακόλουθο της αποτυχίας στην εφαρμογή των όρων ειρήνης, που είχαν τερματίσει τον Α’ Παγκόσμιο Πόλεμο». Καμία αναφορά στον φυλετικό ρατσισμό, στη ναζιστική ιδεολογία, στο επεκτατικό όραμα του αριανισμού, στην προπαγάνδα. Η Χρυσή Αυγή θα είναι ευτυχής και ευγνώμων.\nΓια λόγους οικονομίας του παρόντος κειμένου, θα περιοριστούμε στα παραπάνω. Αναμένουμε ότι ερευνητές ιστορικοί και παιδαγωγοί, θα εκπονήσουν συνολικότερες κριτικές στο εν λόγω εγχειρίδιο.\nΕπιγραμματικά, το δικό μας συμπέρασμα είναι ότι παρά τη διακηρυγμένη αποδοχή της ανάγκης για ουσιαστικές αλλαγές στις μεθόδους διδασκαλίας και μάθησης στα σχολεία ώστε να αναπτύσσονται οι κριτικές ικανότητες των αυριανών πολιτών, ο στόχος αυτός δεν θα προαχθεί με το συγκεκριμένο βιβλίο ιστορίας.\nΤέλος, μια ορθογραφική παρατήρηση: στη σελ. 231 διαβάζουμε ότι μεταπολιτευτικά «το βιωτικό επίπεδο των Ελλήνων βελτιώθηκε εντυπωσιακά». Ναι, με «ω». Ίσως να πρόκειται περί μαύρου χιούμορ σε σχέση με την κρίση που βιώνουμε σήμερα. Ή πως, με τέτοιο αναχρονιστικό βιβλίο, ο βίος των παιδιών στην τάξη θα είναι αβίωτος!\nΑΝΑΔΗΜΟΣΙΕΥΣΗ ΑΠΟ: http://feleki.wordpress.com/\nPosted by Angelos at 16:32\tTagged with: βιβλίο, εκπαίδευση, ιστορία\nΝτάριο Φο: Δεν πληρώνω, Δεν πληρώνω\nΑπόψεις Comments Off on Ντάριο Φο: Δεν πληρώνω, Δεν πληρώνω\nΈτσι, εμείς που βγάζουμε πάντα το φίδι απ’ την τρύπα για τους άλλους, θα μπορούμε επιτέλους να σκεφτούμε και τον εαυτό μας. Να κτίζουμε σπίτια που να ανήκουν σε μας… να ζούμε μια ζωή που θα ‘ναι ολότελα δική μας. Να ζούμε σαν ολοκληρωμένοι άνθρωποι τέλος πάντων. Να ζούμε σ’ έναν κόσμο όπου η επιθυμία σου να γελάσεις, ξεσπάει από μέσα σου σα γιορτή, η επιθυμία να παίξεις και να γιορτάσεις… κι επιτέλους να κάνεις μια δουλειά που να σ’ ευχαριστεί… σαν κανονικοί άνθρωποι κι όχι σαν ζώα που ζουν και υπάρχουν χωρίς χαρά και φαντασία.\nΈνας κόσμος όπου μπορεί κανείς να δει ξανά ότι υπάρχει ακόμη ένας ουρανός… τα λουλούδια που ανθίζουν… ότι ακόμα υπάρχει άνοιξη… και τα κορίτσια που γελούν και τραγουδούν. Και όταν μια μέρα πεθάνεις, δε θα πεθάνεις σα γέρος, πεταμένος σα στιμένη λεμονόκουπα, αλλά σαν άνθρωπος που έζησε ελεύθερος κι ευχαριστημένος μαζί με τους άλλους ανθρώπους…”\nΑπό την πολιτική κωμωδία του Ντάριο Φο, “Δεν πληρώνω, Δεν πληρώνω”\nPosted by Angelos at 01:00\tTagged with: βιβλίο, καπιταλισμός, κωμωδία, Ντάριο Φο


Οικογένεια Σουμάχερ: Πιστεύουμε ακράδαντα πως θα αναρρώσει\nΤελευταία ενημέρωση: 2014-02-14, 11:15:23\nΟ Σουμάχερ βρίσκεται σε κώμα μετά το ατύχημα που είχε στις 29 Δεκεμβρίου ενώ η δήλωση της οικογένειας που κυκλοφόρησε την Πέμπτη ανέφερε πως «εξακολουθεί να βρίσκεται στη διαδικασία αφύπνισης», η οποία μπορεί να διαρκέσει αρκετό καιρό.\nΗ δήλωση αυτή ήρθε μόλις μία ημέρα μετά τη δημοσίευση άρθρου της Bild, της μεγαλύτερης σε πωλήσεις εφημερίδας της Γερμανίας, που ανέφερε πως ο Σουμάχερ υπέστη λοίμωξη του αναπνευστικού και λίγες μέρες μετά τις φήμες που σάρωσαν τα κοινωνικά δίκτυα πως ο πρωταθλητής της Φόρμουλα 1 είχε πεθάνει.\nΗ δήλωση ανέφερε: «Η οικογένεια του Μίκαελ θα ήθελε και πάλι να εκφράσει τις ειλικρινείς ευχαριστίες της για τη συνεχή υποστήριξη όλου του κόσμου. Οι καλές ευχές που λαμβάνουν βοηθούν την οικογένεια, και είμαστε πεπεισμένοι πως βοηθούν και τον Μίκαελ, που βρίσκεται ακόμη στο στάδιο της αφύπνισης.\nΌπως συμβαίνει συχνά σε αυτές τις περιπτώσεις, καμία μέρα δεν είναι ίδια με την επόμενη. Η οικογένεια είναι ευγνώμων για το γεγονός ότι ο κόσμος κατανοεί πως δεν θέλουν να αποκαλύψουν ιατρικές λεπτομέρειες, προκειμένου να προστατευτεί η ιδιωτικότητα του Μίκαελ. Όπως διαβεβαιώσαμε από την αρχή, θα συνεχίσουμε να ανακοινώνουμε οποιαδήποτε είδηση αποφασιστικής σημασίας σχετικά με την κατάσταση της υγείας του Μίκαελ. Γνωρίζουμε πως η διαδικασία αφύπνισης μπορεί να διαρκέσει μεγάλο χρονικό διάστημα.\nΗ οικογένεια συνεχίζει να πιστεύει ακράδαντα στην ανάρρωση του Μίκαελ και έχουν απόλυτη εμπιστοσύνη στους γιατρούς και το νοσηλευτικό προσωπικό της ομάδας. Το πιο σημαντικό δεν είναι η ταχύτητα της ανάρρωσης αλλά το γεγονός ότι η θεραπευτική διαδικασία εξελίσσεται συνεχώς και με ελεγχόμενο τρόπο».\nΗ εκπρόσωπος του Σουμάχερ είχε δηλώσει στις 30 Ιανουαρίου πως η δόση των φαρμάκων που τον κρατούσαν σε κώμα είχε αρχίσει να μειώνεται, με σκοπό να επιστρέψει στη συνείδηση. Δεν είχε γίνει γνωστό πότε ξεκίνησε η διαδικασία αυτή.


ΠΑΣΟΚ Σερρών . Στη Λάρισα ο Μιχάλης Τζελέπης | infoserres.com\nΠΑΣΟΚ Σερρών . Στη Λάρισα ο Μιχάλης Τζελέπης\nΔημοσιεύτηκε στις 19/12/2016 - 1:18:01 ΠΜ από Neoklis σε ΑΓΡΟΤΙΚΑ, ΟΙΚΟΝΟΜΙΑ, ΠΟΛΙΤΙΚΗ\n«Βασικός πυλώνας της ανασυγκρότησης της οικονομίας της χώρας είναι ο πρωτογενής τομέας.\nΓι αυτό καταθέτουμε εξειδικευμένα μέτρα, ξεκινήσαμε διάλογο με τους αγρότες για την αναγκαιότητα να ανατραπούν αυτές οι πολιτικές « τόνισε από τη Λάρισα ο βουλευτής Σερρών της Δημοκρατικής Συμπαράταξης Μιχάλης Τζελέπης.\nΗ εκδήλωση έγινε στο ξενοδοχείο «Διόνυσος» παρουσία στελεχών και μελών της Δημ. Συμπαράταξης στο πλαίσιο της οποίας παρουσιάστηκαν «12 μέτρα κατά της φτωχοποίησης των αγροτών». Στο πλαίσιο της εκδήλωσης χαιρετισμό απηύθυναν, ο γραμματέας της ΝΕ Λάρισας Βαγ. Γιαννούλας, ο Θωμ. Ψύρρας εκ μέρους της ΔΗΜΑΡ και η Φανή Αγορίτσα από τις Κινήσεις Πολιτών.\nΠροηγούμενο Προηγούμενο Άρθρο: Μπάσκετ . Σε γιορτινή ατμόσφαιρα οι ίκαροι πήραν το ντέρμπι και πάτησαν στην κορυφή ( φωτο )\nΕπόμενο\tΕπόμενο Άρθρο: Σέρρες . ‘Εσπασαν τα γραφεία του Αρτέμη Σώρρα (ΦΏΤΟ )\nΠού πήγαν τα λεφτά που πήραν οι Έλληνες για τους πρόσφυγες ????


Η Γιουβέντους άλωσε το «Ολίμπικο» με δυο πέναλτι - Sfina.gr\nΑρχική / Ποδόσφαιρο / Διεθνή / Η Γιουβέντους άλωσε το «Ολίμπικο» με δυο πέναλτι\nΗ Γιουβέντους άλωσε το «Ολίμπικο» με δυο πέναλτι\nΜε δύο πέναλτι του Λεονάρντο Μπονούτσι η Γιουβέντους λύγισε την Λάτσιο στο Olimpico (0-2) και ήρθε πιο κοντά στην 4άδα.\nΗ Γηραιά Κυρία, παρά τις απουσίες, πήρε μεγάλη εκτός έδρας νίκη κόντρα στην Λάτσιο, την έπιασε στη βαθμολογία και μείωσε τη διαφορά από την 4η θέση και τις Ιντερ, Αταλάντα, στους 4 πόντους. Μεγάλος πρωταγωνιστής και σκόρερ για την ομάδα του Μασιμιλιάνο Αλέγκρι ήταν ο Μπονούτσι.\nΤο ματς δεν είχε καλό ρυθμό στα πρώτα λεπτά ενώ στο 13’ τραυματίστηκε σοβαρά και ο Ντανίλο και το ματς διακόπηκε για 2 λεπτά. Τελικά στο 22ο λεπτό μετά από ένα τάκλιν του Κατάλντι στον Μοράτα, ο ρέφερι συμβουλεύτηκε το VAR, έδωσε πέναλτι και ο Μπονούτσι το εκτέλεσε εύστοχα για το 0-1.\nΣτο 41ο λεπτό ο Κουλουσέβσκι έβγαλε δεξιά στον Κουαδράδο και ο Κολομβιανός σέντραρε για τον Μοράτα αλλά εκείνος αστόχησε από ιδανικό σημείο και στο 44’ ο Λουίζ έβαλε σωτήρια προβολή σε σουτ του Κουλουσέβσκι κι έτσι η μπάλα πέρασε μόλις έξω.\nΣτο 48ο λεπτό ο Ρέινα έβγαλε σε κόρνερ το σουτ του Κουλουσέβσκι ενώ στο 49’ μετά από κόρνερ, ο Μπονούτσι αστόχησε εξ επαφής. Τελικά στο 81ο λεπτό ο Ρέινα έκανε πέναλτι στον Κιέζα και ο Μπονούτσι ευστόχησε κα πάλι για το 0-2 και στο 86’ ο Ρέινα είπε όχι σε πλασέ του Κεν από κοντά.\nΛΑΤΣΙΟ: Ρέινα, Ατσέρμπι, Φελίπε, Χισάι, Λατσάρι, Αλμπέρτο, Κατάλντι (84’ Μπάσιτς), Τζακάνι (65’ Μουρίκι), Κατάλντι, Σάβιτς, Άντερσον (75’ Μόρο), Πέδρο.\nΓΙΟΥΒΕΝΤΟΥΣ: Σέζνι, Ντε Λιχτ, Ντανίλο (15’ Κουλουσέβσκι), Μπονούτσι, Κουαδράδο, Πελεγκρίνι, Ραμπιό, Κουαδράδο, Λοκατέλι (89’ Μπεντανκούρ), ΜακΚένι, Μοράτα (74’ Κεν), Κιέζα.\nTags: Γιουβέντους\_, Λάτσιο, Λεονάρντο Μπονούτσι


evelinasym: Kαλή βδομάδα φίλοι μου\nΜε ένα υπέροχο τραγουδάκι...Μια καλή αρχή για την βδομάδα που άρχισε με αρκετό κρύο εδώ\nΑναρτήθηκε από evelina στις 10:58 μ.μ.\nΚαλή εβδομάδα Εβελίνα και σε σένα.\nΓεια σου Εβελίνα! Καλή εβδομάδα νάχεις...καλό χειμώνα αφού σε σας ήρθε πιο έντονος!\nΩραία η μουσική επιλογή σου!\nΩΡΑΙΑ ΕΠΙΛΟΓΗ,ΑΥΤΟ ΠΟΥ ΘΕΛΕΙ ΚΑΘΕ ΑΝΘΡΩΠΟΣ.ΚΑΛΗ ΕΒΔΟΜΑΔΑ ΚΑΙ ΚΑΛΟ ΒΡΑΔΥ.\nΚαλή και όμορφη εβδομάδα, με πολλά χαμόγελα!!!!\nΚαλή εβδομάδα Εβελίνα μου!\nΤο βιντεάκι σου ούτε το βλέπω ούτε το ακούω δυστυχώς....\nΤο πρόβλημά μου παραμένει πρόβλημα!!!!\nΠολύ όμορφο εβελίνα!!!!\nΤετάρτη, 06 Οκτωβρίου, 2010\nΚαλησπέρα Εβελίνα. Αυτόν τον καιρό, το ξέρεις, οι επισκέψεις μου είναι πιο αραιές. Βλέπεις, λειτουργώ χωρίς δίκτυο και χωρίς υπολογιστή. Με πολύ ηρωισμό καταφέρνω και διατηρώ την ιστοσελίδα μου (προσεγγίζω βλέπεις "δανειστές" οπότε ίσα που καταφέρνω και κάνω καμιά ανάρτηση, μέχρι να βρω μια λύση)...\nΚαλό Σαβ/κο αγαπητή μου φίλη... Πολύ ωραίο το τραγουδάκι σου...\nΟλοι αυτο γυρευουμε την αγαπη\nΚαι μια φωνη να μας λεει το...\nΣάββατο, 09 Οκτωβρίου, 2010